title: Toivo Åsvik

text: Åsvik oli Suomen kansan demokraattisen liiton kansanedustajana 1954–1962 edustaen Vaasan läänin eteläistä vaalipiiriä sekä 1962–1966 ja 1970–1975 edustaen Vaasan läänin vaalipiiriä. Hän toimi presidentin valitsijamiehenä vuosien 1956, 1962, 1968 ja 1978 presidentinvaaleissa. Åsvik oli lisäksi Vaasan kaupunginvaltuuston jäsenenä ja hän kuului muun muassa OTK:n hallintoneuvostoon ja oli Suomen kommunistisen puolueen Vaasan piirijärjestön puheenjohtajana.


title: Peruukkipensaat

text: Peruukkipensaat ("Cotinus") ovat noin 3 metriä korkeita pensaita. Ne kuuluvat sumakkikasveihin. Niistä ainakin peruukkipensas ("Cotinus coggygria") kasvaa luonnonvaraisena Välimeren maissa. Koristekasvina sitä viljellään laajalti. Kukinnan jälkeen peruukkipensaan vihertävien kukkien kukkaperiin kehittyy pitkiä, punertavia karvamuodostumia ja kukinto alkaa muistuttaa peruukkia. Lehdet ovat munanmuotoiset.


title: Arthur von Posadowsky-Wehner

text: Arthur von Posadewsky (3. kesäkuuta 1845 – 23. lokakuuta 1932) oli saksalainen konservatiivinen poliitikko ja valtiomies. Hän palveni mm. Saksan rahaministeriössä 1893–1897 sekä Preussin valtioministerinä 1897–1907. Posadewsky opiskeli lakia Berliinissä, Heidelbergissa ja Breslaussa. Vuonna 1871 hänet valittiin Posenin provinssin hallitukseen. Vuonna 1919 hän oli ehdolla Saksan presidentiksi. Hän hävisi vaalin Friedrich Ebertille.


title: Park&Suites Arena

text: Park&Suites Arena on vuonna 2010 avattu areena Montpellier’ssa, Ranskassa. Urheilutapahtumissa sen katsojakapasiteetti on noin 10 000. Areenan käyttäjiin kuuluu käsipalloseura Montpellier Agglomération Handball.


title: Park&Suites Arena

text: Areenalla järjestettiin rytmisen voimistelun vuoden 2011 MM-kilpailut, telinevoimistelun EM-kilpailut 2015 ja koripallon vuoden 2015 EM-kilpailujen yksi alkulohko.


title: Laahajoki

text: Laahajoki on Jyväskylän Puuppolassa sijaitseva joki, joka laskee Korttajärvestä Alvajärveen. Sen rantaviivan pituus on 0,8 kilometriä. Laahajokea ruopattiin laivaliikenteen vuoksi. Laahajoki on ollut Palokan kylän pohjoinen raja.


title: Linnakangastalo

text: Linnakangastalo on Kempeleen Linnakankaan asuinalueella sijaitseva vuonna 2008 valmistunut rakennus. Rakennuksessa toimivat päiväkoti, esikoulu sekä peruskoulun alakoulu. Lisäksi rakennuksessa on liikuntasali, nuorisotilat ja asukastupa. Työntekijöitä talossa on yli 60.


title: Linnakangastalo

text: Linnakangastalon rakentaminen aloitettiin huhtikuussa 2007. Suunnittelusta vastasivat Arkkitehtitoimisto Väisänen Oy:n arkkitehdit Veli Kulusjärvi ja Susanna Uhari. Talo oli suunnitteilla rakentaa jo muutama vuosi aiemmin, mutta hanke viivästyi valtionavun saamisen takia. Rakennus otettiin käyttöön heinäkuussa 2008.


title: Linnakangastalo

text: Linnakangastaloa on laajennettu 2018. Laajennuksen jälkeen koulu palvelee 700 oppilasta luokilla 1-9.


title: Linnakangastalo

text: Linnakangastalon koulussa annetaan esiopetusta, ja perusopetusta luokka-asteille 1–4. Oppilaita on luokka-asteilla 1–4 noin 300. Vanhempien luokka-asteiden oppilaat opiskelevat Ylikylän yhtenäiskoulussa. Koulun rehtorina toimii Timo Kalermo.


title: Paanalansaari

text: Paanalansaari on noin 5 km pitkä saari Kynsivedessä Laukaan ja Hankasalmen rajalla. Saaren luoteisreunassa sijaitseva Kaivannonvuori nousee järven pinnasta yli 70 metriä korkeammalle. Saareen on siltayhteys lounaispuolelta Kaivannon kanavan yli. Saarelle pääsee kaakosta Hankasalmen puolelta Paanalansalmen yli lossilla. Saaren luoteisosassa on Uittovuori, jolta on löydetty Uittovuoren kalliomaalaus. Saaren nimen määriteosa Paanala sisältää kantabaltista tulleen lainasanan paana, joka tarkoittaa lampea.


title: Golestan (yritys)

text: Golestan on Iranissa toimiva elintarviketuontiin keskittynyt yritys, joka aloitti toimintansa vuonna 1953. Se tuo maahan muun muassa teetä, riisiä, pähkinöitää, rusinoita, ruokaöljyä, säilykkeitä, hilloja ja mausteita. Yritys on Iranin suurin teen maahantuoja ja hallitsee omilla ja edustamillaan tuotemerkeillä (Twinings, Golestan, Golkis, Lamb, Camel) iranilaisia teemakkinoita.


title: Golestan (yritys)

text: Golestan raportoi maan teekulutuksen olevan 110–120 milj. kilogrammaa vuodessa eli noin 1,5 kg/hlö. Teentuonnin, jota Golestan suurimpana maahantuojana, pakkaajana ja jakelijana edustaa, osuuden todetaan nousseen 95 prosenttiin teenkulutuksesta. Tästä salakuljetetulla teellä on suuri osuus. Golestanin osuuden arvioitiin olleen noin 39 prosenttia teen vähittäismarkkinoista vuonna 2014.


title: Mongolialainen šamanismi

text: Mongolialainen šamanismi viittaa šamanismiin jota harjoittavat nykyisin etenkin burjaatit Venäjällä, Mongoliassa ja Sisä-Mongoliassa, mutta myös muut mongolit. Šamanismilla oli aikanaan merkittävä rooli mongolivaltakunnassa mutta se on sittemmin menettänyt asemaansa esimerkiksi buddhalaisuudelle. Šamanismilla ei ole täysin yhtenäisiä uskonnon harjoittamisen piirteitä ja sen tärkeintä osaa näyttelevät šamaanit, joiden yhtenä tärkeimpänä roolina nykyisin on taudit ja niistä parantaminen.


title: Mongolialainen šamanismi

text: Nimi šamaani on johdettu tunguusikielien sanasta "saman", joka vapaasti käännettynä tarkoitaa tietäjää. Mongoliassa šamaaneista kätetään nimeä "boo" ja aiemmin heistä käytettiin myös nimeä "boge". Mongolialainen šamanismi ei ole uskonto samassa mielessä, kuin se usein käsitetään länsimaissa. Siltä puuttuu esimerkiksi pyhät kirjat ja käsitykset synnin päästöstä ja paratiisista kuoleman jälkeen. Šamaani ei toimi myöskään pappina eikä heillä ole standardisoitua toimintatapaa. Šamaani käsitetään henkilöksi, joka voi olla yhteydessä henkimaailman kanssa. Vaikka šamanistiseen maailmankäsitykseen liittyvätkin usein jummalat, šamaani on enneminkin yhteydessä esi-isen ja muiden hyvää tai pahaa tahtovien henkien kanssa. Esimerkiksi tauteja selitellään hengillä, jotka ovat syystä tai toisesta loukkaantuneet ja varastaneet tautia sairastavan henkilön sielun. Šamaani voi tätä uskomusta seuraten parantaa vaivoja saavuttamalla transsitilan, jossa šamaanin uskotaan liikkuvan henkimaailman, josta hän voi tuoda varastetun sielun takaisin. Šamaani voi myös auttaa kuolleen henkilön sielun siirtymisessä henkimaailmaan. Yhteyttä henkimaailmaan voidaan hyödyntää uskomusten mukaan myös toisilla tapaa, esimerkiksi tulevaisuutta ennustettaessa. Tvallisesti tämä tapahtuu poltettujen luiden säröjä lukemalla tai sallimalla šamaanin ruumiin haltuunotto jonkin hengen taholta. Vain tehtäväänsä erikoistuneiden šamaanien uskotaan kykenevän näihin tekoihin.


title: Mongolialainen šamanismi

text: Šamaanin asema on yleensä periytyvä ja kuka tahansa ei voi ryhtyä šamaaniksi. Šamaaniksi päätyvä henkilö ei usein valitse tulevaa uraansa, vaan hänellä huomataan joitakin šamaanin merkeiksi tulkittuja piirteitä. Käytännössä tämä saatta tarkoittaa esimerkiksi epilepsiaa tai joitakin mielisairauksia. Joskus šamaaniksi saatetaan päätyä traumaatisten kokemuksien jälkeen, kuten vaikkapa esimerkiksi salamaniskusta selviämisen jälkeen. Nämä ominaisuudet tekevät heistä usein yhteisön ulkopuolisia eri tavoin. Šamaani käyttää työssään useita eri työkaluja, joista suuri osa on ollut käytössä jo vuosisatojen ajan. Yksi näistä on "ongghot" eli huovasta tehty nukke, vaikkakin myös muut esineet saattavat toimia samaan tapaan. "Ongghot" toimii suojelevan hengen ilmentymänä. Seremonoiden aikana šamaani pukeutuu roikkuvilla naruilla ja usein peileillä tai metallipaloilla varustettuun asuun. Hän käyttää myös hattua, joka on koristeltu höyhenillä, silkillä tai sarvilla. Peileillä on tärkeä tehtävä henkien sijaintipaikkana ja ne saattavat esimerkiksi asuttaa hevosen henkeä, jota šamaani käyttää liikkuessaan henkimaailmassa. Niitä saatetaan käyttää myös aseina niitä pelkääviä pahoja henkiä vastaan. Šamaani käyttää myös suurikokoista kannettavaa rumpua, jota rummutetaan šamaanin siirtyessä transsiin. Rumpua rummutetaan kapulalla, jonka pää on usein muotoiltu hevosen pään muotoiseksi. Rumpukapulan avulla šamaanin uskotaan myös lentävän henkimaailmaan.


title: Mongolialainen šamanismi

text: Vielä 1100-luvun Mongoliassa šamaaneilla oli vakinaisempi uskonnollisen säädyn asemansa ja he toimivat usein myös esimerkiksi heimopäällikköinä. Tärkeimmässä asemassa heidän hierarkiassaan oli "beki", joka oli tavallisesti heimon tai klaanin vanhin. Naispuoliset šamaanit tunnettiin nimellä "idughan" ja heillä oli tehtäviä hovissa, vaikkain he olivat miehiä vähäarvoisempia. Šamaanit vaikuttivat myös Tšingis-kaanin mongoliheimossa. He vaikuttivat sittemmin Mongolivaltakunnan hallinnon kulisseissa ja heillä oli osuutensa esimerkiksi Tšingis-kaanin pojan Toluin murhassa. Kultaisessa ordassa ja Il-kaanien valtakunnassa he menettivät lopulta arvovaltansa islamin omaksumisen myötä. Jälkimmäisessä heistä tuli ensin esimerkiksi astrologiaan perehtyneitä oppineita, jotka tunnettiin nimellä "baqshis" eli opettaja. Nimi on säilynyt kazakkien käytössä, jotka kutsuvat nykyisin šamaaneja tästä nimestä suoraan johdetulla nimellä "baqsi". Mongolien valtakunnan hajottua buddhalaisuus valtasi alaa ja šamaanien merkitys väheni. Samaan aikaan šamanismi otti vaikutteita buddhalaisuudesta. Buddhalaisten vaikutteiden voimakkuuden mukaan tehtiin joskus ero buddhalaisten keltaisten tai valkositen šamaanien ja vähemmän vaikutteita saaneiden mustien šamaanien välillä. Burjaattien keskuudessa Venäjän vallankumouksellinen liike lisäsi 1900-luvun alulla šamaanien valtaa samalla, kun buddhalaisuutta kannattaneen burjaattiyläluokan ja kristinuskoa ajaneen tšaarinvallan vaikutus väheni. Vuodesta 1929 eteenpäin alkoi kuitenkin vaikuttaa yleinen uskonnon vastainen liike ja monet šamaanit joutuivat myös Mongoliassa puhdistusten kohteeksi. Sisä-Mongoliassa šamaaneja vainottiin etenkin vuosien 1958-1962 ja 1964-1979 välillä. Uskonnollisen vapautumisen myötä vuodesta 1990 eteenpäin šamanismi on jälleen elpynyt etenkin burjaattien keskuudessa ja sitä harjoittavat myös etenkin heidän burjaattisukulaisensa Mongoliassa ja Sisä-Mongoliassa.


title: Al Maktoumin kansainvälinen lentoasema

text: Al-Maktoumin kansainvälinen lentoasema (; IATA: DWC, ICAO: OMDW) tai "Dubai World Central − al-Maktoumin kansainvälinen lentoasema" on Arabiemiraattien liiton Jebel Alissa sijaitseva, Dubaita palveleva kansainvälinen lentoasema. Lentoaseman ensimmäinen vaihe ja ensimmäinen kiitotie otettiin käyttöön rahtiliikenteelle 27. kesäkuuta 2010 ja henkilöliikenteelle 27. lokakuuta 2013.


title: Al Maktoumin kansainvälinen lentoasema

text: Alkuvaiheessa lentoaseman matkustajakapasiteetiksi kerrottiin 5-7 miljoonaa matkustajaa vuodessa. Al-Maktoumia on tarkoitus laajentaa merkittävästi tulevina vuosina, sillä se tähtää maailman suurimmaksi lentoasemaksi. Vuonna 2014 tehtiin päätös erittäin mittavasta, kustannusarvoiltaan 32 miljardin Yhdysvaltain dollarin suuruisesta laajennushankkesta. Kolmivaiheisen laajennusprojektin tavoitteena on kasvattaa lentoasema viiden kiitotien ja 220 miljoonaan matkustajan vuosikapasiteetin superlentoasemaksi. Dubaissa järjestetään arabimaiden ensimmäinen maailmannäyttely vuonna 2020. Dubai aikoo rakentaa maailmannäyttelyyn mennessä Dubai World Central -nimellä markkinoitua, Jebel Alin sataman ja Al-Maktoumin kansainvälisen lentoaseman välille rakennettavaa kaupunginosaa laajemminkin.


title: Al Maktoumin kansainvälinen lentoasema

text: Al-Maktoumin kansainvälinen lentoasema rakennettiin Dubain toiseksi kansainväliseksi lentoasemaksi vilkkaan Dubain kansainvälisen lentoaseman ruuhkauduttua. Sittemmin myös Dubain kansainvälistä lentoasemaa on kehitetty edelleen kasvavaa matkustajavirtaa ajatellen.


title: Al Maktoumin kansainvälinen lentoasema

text: Gulf Air lensi ensimmäisen lentonsa al-Maktoumin kansainväliselle lentoasemalle joulukuussa 2013, jolloin siitä tuli ensimmäinen täyden palvelun lentoyhtiö, joka käynnisti toimintansa lentokentällä. Ensimmäisenä kokonaisena matkustajaliikennettä palvelevana toimintavuotenaan (2014) al-Maktoumin kansainvälisen lentoaseman kautta kulki 845 046 matkustajaa. Rahtimäärä kasvoi 758,4 miljoonaan kilogrammaan. Rahtimäärä kasvoi edellisvuodesta yli 260 prosenttia. Muutos selittyy osittain pyrkimyksellä siirtää rahtiliikennettä Dubain kansainväliseltä lentoasemalta uudelle lentoasemalle. Lisäksi Dubain kansainvälisen lentoaseman toista pääkiitotietä kunnostettiin ja se oli suljettuna 80 päivää, jonka aikana lentoliikennettä ohjattiin al-Maktoumin lentoasemalle.


title: Punaselkähaiskiainen

text: Punaselkähaiskiainen ("Oiceoptoma thoracica") on raatokuoriaisten heimoon kuuluva laji. Se on 12-16 mm pituinen. Pään väri on musta ja selkä on enimmäkseen punainen. Peitinsiivet ovat mustat ja silkinhohtoiset ja niissä on kolme pitkittäisharjua. Lentoaika on toukokuulta syyskuulle. Punaselkähaiskiaista esiintyy paitsi raatojen läheisyydessä, myös sienien läheisyydessä. Sitä tavataan koko Suomessa.


title: Pikkuturkkilo

text: Pikkuturkkilo ("Nicrophorus vespilloides") on raatokuoriaisten heimoon kuuluva laji. Se on 12-18 mm pituinen. Sen pääväri on musta, mutta peitinsiivissä on kellertävänpunaisia poikittaisia vöitä. Lentoaika on kesäkuulta syyskuulle. Pikkuturkkilot peittävät maahan pieniä raatoja. Lisäksi niitä esiintyy vanhojen sienten läheisyydessä.


title: Coupe de Ville

text: Coupe de ville, katso:


title: Mika Sivula

text: Mika Sivula (s. 1978 Espoo) on Lohjan kaupunginjohtaja 1. elokuuta 2015 alkaen. Hän on koulutukseltaan teologian maisteri ja suuntautunut sosiaalietiikkaan. Hän oli vuosina 2012–2015 kunnanjohtaja Pielavedellä. Hän on puoluetaustaltaan keskustalainen.


title: Mika Sivula

text: Sivula on ollut Keskustanuorten jäsen. Hän työskenteli 2003–2012 keskustalaisten kansanedustajien avustajana ja keskustan eduskuntaryhmän kansliassa. Hän on asunut Lohjalla seitsemän vuotta ennen Pielaveden kunnanjohtajaksi siirtymistään.


title: Kurki (Paanajärvi)

text: Kurki (myös "Kurenkylä", ) on entinen kylä Karjalan tasavallan Kemin piirin Vääräkosken kunnassa Venäjällä. Se sijaitsi Sompajoen (ven. Šomba) muodostaman pienen järven rannalla 45 kilometriä Vääräkoskelta linnuntietä luoteeseen.


title: Kurki (Paanajärvi)

text: Paanajärven pogostaan kuulunut Kurki mainitaan ensimmäisen kerran 1500-luvun lopun verokirjoissa. 1800- ja 1900-lukujen vaihteessa se muodosti lähikylineen Paanajärven volostin Kuren kyläkunnan, johon kuuluivat myös Kuorilahden, Sompajärven ("Šombozero") ja Suolapohjan ("Šolopovo") kylät sekä Patrikanvaaran eli Ylivaaran ("Padrikanvaraka"), Triihvonvaaran ("Trifon Varaka") ja Voleinvaaran eli Alavaaran ("Valenvaraka") uudiskylät. Vuonna 1905 niissä oli lähes 600 asukasta. Kuren kylässä oli 26 taloa ja 182 asukasta.


title: Kurki (Paanajärvi)

text: Seudun asukkaat olivat karjalaisia, jotka harjoittivat heikosti kannattanutta maataloutta, kalastusta, metsästystä, puutavaran hankintaa ja -uittoa sekä kävivät muualla ansiotöissä. Kurenkylän kautta kulki reitti Kemijoelta Tuoppajärven rannalle Suolapohjaan. Kylässä oli kirkko, mutta ei vakituista pappia.


title: Kurki (Paanajärvi)

text: Neuvostoaikana perustettiin Kuren kyläneuvosto, joka kuului aluksi Kemijoen ja sittemmin Uhtuan piiriin. Kuren kyläryhmän lisäksi kyläneuvostoon kuului myös Suolapohjan kylä. Vuonna 1933 niissä oli 300 asukasta, jotka kaikki olivat karjalaisia. Kuressa, johon kuuluivat myös Alavaaran, Kurenvaaran, Triihvonvaaran ja Ylivaaran uudiskylät, asukkaita oli 246. Maatalouden kollektivisoinnin yhteydessä Kurenkylään perustettiin kolhoosi. Kylässä oli kauppa, posti, kirjasto, kirkosta tehty kerhotalo sekä alkeiskoulu, jossa opetettiin ensin venäjäksi, sitten suomeksi ja lopulta karjalaksi. Seudun uudiskylät hävisivät ennen toista maailmansotaa Voleinvaaraa lukuun ottamatta.


title: Kurki (Paanajärvi)

text: Talvisodan alettua kylän miehet kutsuttiin armeijaan. Vaikka sotatoimet eivät ulottuneet Kurkeen saakka, kylän naiset, lapset ja vanhukset evakuoitiin Suikuun ja Arkangelin alueeelle, jossa monet kuolivat nälkään. Yli neljästäkymmenestä sotaan lähteneestä miehestä vain puolet palasi kotiin.


title: Kurki (Paanajärvi)

text: Sodan jälkeen Kurenkylän nuoriso alkoi hakeutua palkkatöihin metsätyömaille. Kylän kolhoosi muutettiin sovhoosin työryhmäksi ja sittemmin metsäteollisuuspiirin aputaloudeksi. Kuren kyläneuvosto liitettiin Somman kyläneuvostoon. Palvelut katosivat asukkaiden vähentyessä ja lopulta koko kylä lakkautettiin ”perspektiivittömänä”. Talot jäivät kalastajien majapaikoiksi ja vähitellen ne sahatiin polttopuiksi.


title: Alberto Paloschi

text: Alberto Paloschi (s. 4. tammikuuta 1990 Chiari) on italialainen jalkapalloilija. Pelipaikaltaan hän on hyökkääjä. Paloschi edustaa Italian Serie A:ssa pelaavaa Chievoa.


title: Alberto Paloschi

text: Paloschi teki ensiesiintymisensä Serie A:ssa 10. helmikuuta 2008, kun hänen edustamansa Milan voitti Sienan kotonaan 1–0. Hän teki myös ottelun ainoan maalin. Yhteensä Paloschi pelasi seurassa kaudella 2007–2008 seitsemän sarjaottelua, joissa teki kaksi maalia. Syyskuussa 2008 Serie B:ssä pelaava Parma hankki hänet 2,2 miljoonalla eurolla. Paloschi teki 12 maalia 38 ottelussa, kun Parma sijoittui Serie B:ssä toiseksi ja nousi pääsarjaan. Siellä Paloschi teki kaudella 2008–2009 Parmalle neljä maalia 17 ottelussa.


title: Alberto Paloschi

text: Syksyllä 2010 Paloschi pelasi Parmassa vain yhden Serie A -ottelun, ja tammikuussa 2011 hän vaihtoi seuraa sarjan sisällä siirtyen Genoaan. Kevätkaudella Paloschi teki Genoassa kaksi maalia 12 sarjaottelussa. Heinäkuussa 2011 Paloschi palasi Milaniin seuran hankkiessa hänet 4,4 miljoonalla eurolla. Milan kuitenkin lainasi hänet elokuussa niin ikään Serie A:ssa pelaavaan Chievoon. Kaudella 2011–2012 Paloschi teki viisi maalia 32 sarjaottelussa. Kaudella 2012–2013 hän ehti tehdä kymmenessä ottelussa seitsemän maalia, kunnes Chievo teki siirrosta pysyvän tammikuussa 2013 hankkien Paloschin 3,5 miljoonalla eurolla. Loppukauden aikana Paloschi pelasi toiset kymmenen sarjaottelua, muttei enää onnistunut maalinteossa.


title: Alberto Paloschi

text: Kaudella 2013–2014 Paloschi teki 13 maalia 34 ottelussa ja kaudella 2014–2015 yhdeksän maalia 37 ottelussa.


title: Alberto Paloschi

text: Paloschi pelasi vuosina 2006–2013 Italian poikien ja nuorten maajoukkueissa yhteensä 43 ottelua, joissa hän teki 14 maalia. Hän oli mukana alle 21-vuotiaiden EM-kilpailuissa 2011 ja 2013 saavuttaen jälkimmäisessä turnauksessa hopeaa. Paloschi teki vuoden 2011 turnauksessa yhden maalin pelaten neljä ottelua ja vuoden 2013 turnauksessa yhden maalin pelaten seitsemän ottelua.


title: Alberto Paloschi

text: Milan


title: Alberto Paloschi

text: Italian maajoukkue


title: Agmatinaasi

text: Agmatinaasi eli agmatiiniureohydrolaasi on entsyymi, joka katalysoi agmatiinin hydrolysoitumista putreskiiniksi ja ureaksi. Entsyymiä tavataan niin arkeoniesta, bakteereista kuin aitotumaisista eliöistäkin ja se osallistuu eräiden polyamiinien biosynteesiin. Agmatinaasin EC-numero on EC 3.5.3.11.


title: Agmatinaasi

text: Agmatinaasi on rakenteeltaan neljästä alayksiköstä koostuva tetrameeri tai kuudesta alayksiköstä koostuva heksameeri. Ihmisen agmatinaasi koostuu 352 aminohaposta ja sen molekyylimassa on 120 kDa. Aitotumaisten eliöiden agmatinaasi muistuttaa huomattavasti rakenteeltaan ja toiminnaltaan bakteerien agmatinaasia. Entsyymi muistuttaa myös eräitä muita samantapaisia reaktioita katalysoivia entsyymejä kuten arginaasia. Entsyymi vaatii toimiakseen mangaani-ioneja. Mangaani-ionit muodostavat sidoksia vesimolekyylien kanssa tehden niistä happamampia, jolloin ne helpommin muodostavat nukleofiilisen hydroksidi-ionin. Hydroksidi-ioni reagoi elektrofiilisen guanidinoryhmän hiiliatomin kanssa hydrolysoiden agmatiinin putreskiiniksi ja ureaksi.


title: Agmatinaasi

text: Agmatinaasi on mitokondrioissa esiintyvä entsyymi. Ihmisellä sitä erittyy erityisesti aivoissa, maksassa, munuaisissa ja suolistossa. Maksassa agmatiinia metaboloi myös diamiinioksidaasi. Agmatiinilla voi olla rooli huumeaddiktioista parantumisessa ja entsyymin inhibiittoreita on tutkittu huumevieroitukseen. Agmatiinia inhiboivat muun muassa putreskiini, spermiini ja EDTA. Kasvit tuottavat putreskiinia ainoastaan agmatinaasin avulla, muissa eliöissä putreskiinia muodostaa myös ornitiinidekarboksylaasi.


title: Isoruususieppo

text: Isoruususieppo ("Petroica rodinogaster") on pensassieppojen heimoon kuuluva varpuslintu.


title: Isoruususieppo

text: Isoruususieppoa tavataan Australian kaakkoisosissa. Lajin on raportoitu olevan satunnaisesti melko yleinen Tasmaniassa, mutta harvinainen muualla levinneisyysalueellaan. Se on luokiteltu elinvoimaiseksi.


title: Sydänsieppo

text: Sydänsieppo ("Petroica archboldi") on pensassieppojen heimoon kuuluva varpuslintu.


title: Sydänsieppo

text: Sydänsieppoa tavataan Indonesiassa Uuden-Guinean saarella. Se elää vuoristoissa puurajan yläpuolella 3 850–4 150 metrin korkeudella merenpinnasta.


title: Simca 1100

text: Simca 1100 on ranskalaisen Simcan vuosina 1967–1985 valmistama automalli. Se oli Renault 6:n rinnalla ensimmäisiä etuvetoisia monikäyttöisiä hatchback-perheautoja ja Simcan ensimmäinen etuvetomalli. Simca 1100 oli 1970-luvun alussa Ranskan myydyin automalli ja pysyi tuotannossa pitkään, yhteensä 1100-mallin autoja valmistettiin pari miljoonaa kappaletta 13 vuoden aikana. Mallin seuraaja oli vuonna 1978 esitelty Talbot Horizon, mutta myös 1100:n henkilöautoversion valmistus jatkui Talbot-merkillä vuoteen 1981 ja pakettiauton aina vuoteen 1985.


title: Simca 1100

text: Simca 1100 oli Projekti 928:n tulos. Se aloitettiin vuonna 1962 ja sen viimeistelivät insinöörit Philippe Grundeler ja Charles Scales. Muotokieli päätettiin 1960-luvun alussa suoritetulla markkinatutkimuksella, joka osoitti kuluttajien kasvavan kiinnostuksen etuvetoisiin pikkuautoihin, joissa yhdistyivät järkevä tilankäyttö ja mukavuus. Keväällä 1962 Simca asetti tavoitteekseen tuoda vuosina 1967–1968 markkinoille uuden valikoiman etuvetoisia porrasperäisiä ja farmarimallisia henkilöautoja sekä kevyitä kuorma-autoja. Sekä poikittain että pitkittäin sijoitettuja moottoreita kokeiltiin, mutta lopulta päädyttiin ensin mainittuun. Simcassa oli myös monia enemmistöosakas Fiatilta kopioituja teknisiä ratkaisuja.


title: Simca 1100

text: Vuonna 1963 Simca siirtyi Chryslerin omistukseen. Projektia jatkettiin ja tuotannon aloitukseen pyrittiin vuoteen 1967 mennessä.


title: Simca 1100

text: Kun Simca 1100 näki päivänvalon Pariisin autonäyttelyssä 1967, se oli muotoilultaan edistyksellinen ominaispiirteinään viistoperä ja taittuvat takaistuimet. Myös levyjarrut, erillisjousitus kaikissa pyörissä ja hammastanko-ohjaus olivat moderneja ratkaisuja. Saatavilla olivat käsi- ja automaattivaihteiset sekä puoliautomaattinen malli. Moottoria oli kallistettu, mikä mahdollisti matalamman konepellin. Väitetään, että Volkswagen tutki tarkasti Simca 1100:aa suunnitellessaan Golf-malliaan.


title: Simca 1100

text: Simca 1100:ssa oli yhtenä ensimmäisistä autoista viistoperämuotoilu. Siinä oli taittuvat takapenkit ja sitä sai kolme- tai viisiovisena. Eri varustelutasot olivat LS, GL, GLS ja Special. Myös porrasperäisiä kolme- tai viisiovisia pystyperäisiä malleja (farmareja) oli saatavilla.


title: Simca 1100

text: Autossa oli Simcan tyypin 315 bensiinimoottori, jossa venttiilit oli sijoitettu sylinterikanteen. Moottorien tilavuudet olivat vuodesta ja markkina-alueesta riippuen 944, 1 118 ja 1 294 cm³. Ison-Britannian markkinoilla 1,2-litraista mallia kutsuttiin nimellä Simca 1204.


title: Simca 1100

text: "Tekniikan Maailmassa" 13/1970 julkaistiin kahdentoista 10 000–12 000 markan hintaluokkaan sijoittuvan automallin testi, jonka Simca 1100 voitti hintaansa nähden parhaana. Samana vuonna malli voitti myös saksalaisen "Auto, Motor und Sport" -lehden viiden auton vertailutestin.


title: Ligue 1 -kausi 2015–2016

text: Ligue 1 -kausi 2015–2016 oli järjestyksessään 78. Ranskan jalkapallon pääsarjan Ligue 1:n kausi. Hallitsevana mestarina kauteen lähti Paris Saint-Germain. PSG varmisti mestaruutensa, kun kahdeksan ottelua oli pelaamatta. Tämä oli Ranskan ennätys.


title: Ligue 1 -kausi 2015–2016

text:
Päivitetty 1. toukokuuta 2016 pelattujen otteluiden jälkeen. Lähde: Soccerway
Sijoituksen määrittäminen: 1) Pisteet; 2) Maaliero; 3) Tehdyt maalit; 4) Keskinäisten otteluiden pisteet; 5) Keskinäisten otteluiden maaliero; 6) "Fairplay"-sijoitus.
(M) Mestari; (K) Karsiutunut mainittuun vaiheeseen; (P) Pudonnut; (X) Varmistanut paikkansa Eurooppa-liigassa, mutta voi vielä karsiutua Mestarien liigaan.


title: Ligue 1 -kausi 2015–2016

text:
"Tilanne 20. huhtikuuta 2016"
"Tilanne 20. huhtikuuta 2016"


title: Kelly Sildaru

text: Kelly Sildaru (s. 17. helmikuuta 2002) on virolainen freestylehiihtäjä. Hän kilpailee slopestylessä sekä half-pipessä. Nuoresta iästään huolimatta Sildaru on voittanut lukuisia kilpailuja naisten sarjassa ja täten saavuttanut arvostusta freestylelaskijoiden keskuudessa. Sildarun videoita YouTubessa on katsottu yli 200 000 kertaa.


title: Kelly Sildaru

text: Kelly Sildaru sai vuonna 2014 kutsun Breckenridgessä, Yhdysvalloissa järjestettyihin Dew Tour -freestylehiihtokilpailuihin. Kyseiset kilpailut ovat erittäin arvostetut ympäri maailmaa ja kilpailuihin osallistuvat maailman kärkilaskijat. Sildaru ei kuitenkaan voinut osallistua kilpailuun, koska hän oli liian pienikokoinen saadakseen vauhtia radalla oleviin hyppyreihin.


title: Kelly Sildaru

text: Joulukuussa 2015 vasta 13-vuotias Sildaru osallistui Dew Tourille naisten ski slopestyleen. Hän voitti kilpailun selvästi saaden 90,80 pistettä, kun toiseksi tullut Tiril Sjåstad Christiansen sai 86 pistettä ja kolmanneksi sijoittunut Emma Dahlström 83,40 pistettä.


title: Kelly Sildaru

text: Sildaru sai kutsun Aspenissa 28.–31. tammikuuta 2016 järjestettyihin X-Games-kilpailuihin, joissa hän voitti naisten slopestylen. Tämä oli myös ensimmäinen virolaisen urheilijan voitto X-Gameseissä. Hän on myös kaikkien aikojen nuorin talvi-X-Gamesin kultamitalisti.


title: Serie A:n kausi 2015–2016

text:
Serie A:n kausi 2015–2016 on järjestyksessään 114. kausi Italian seurajalkapalloilun pääsarjassa Serie A:ssa. Kausi alkoi 22. elokuuta 2015 ja päättyy 15. toukokuuta 2016. Kauteen lähti hallitsevana mestarina Juventus FC.Päivitetty 14. toukokuuta 2016 pelattujen otteluiden jälkeen. Lähde: Serie A, Soccerway
Sijoituksen määrittäminen: 1) Pisteet; 2) Keskinäisten otteluiden pisteet; 3) Keskinäisten otteluiden maaliero; 4) Maaliero; 5) Tehdyt maalit; 6) Arvonta.
(M) Mestari; (K) Karsiutunut mainittuun vaiheeseen; (P) Pudonnut.


title: Serie A:n kausi 2015–2016

text: "Tilanne 20. huhtikuuta 2016"


title: Christian Träsch

text: Christian Träsch (s. 1. syyskuuta 1987 Ingolstadt) on saksalainen jalkapalloilija. Pelipaikaltaan hän on oikea laitapuolustaja. Träsch edustaa Saksan Bundesliigassa pelaavaa VfL Wolfsburgia.


title: Christian Träsch

text: VfL Wolfsburg


title: Antípaxos

text: Antípaxos () eli Antípaxoi (Αντίπαξοι; myös "Antípaxi") on Kreikan saari, joka kuuluu Jooniansaarten saariryhmään ja tarkemmin Paxoín saariin. Saaren pinta-ala on 4.1 neliökilometriä ja asukasluku 20 (vuonna 2011). Hallinnollisesti Antípaxos kuuluu Paxoín kuntaan, Korfun alueyksikköön ja Jooniansaarten alueeseen.


title: Antípaxos

text: Antípaxos sijaitsee noin 1,6 meripeninkulmaa (noin 3 kilometriä) kaakkoon Paxoín saarten pääsaaresta Paxóksesta. Saaret sijaitsevat Korfun kaakkoispuolella noin 8,6 meripeninkulmaa (noin 16 kilometriä) Epeiroksen rannikosta länteen. Antípaxoksesta kauemmas kaakkoon sijaitsee Lefkas. Saaren ainoa asutus on Antípaxoksen kylä.


title: Arkoúdi

text: Arkoúdi () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Lefkaksen ja Ithakan saarten välissä. Saaren pinta-ala on 4,275 neliökilometriä ja se on asumaton (2011). Hallinnollisesti Arkoúdi kuuluu Ithakan kuntaan, Ithakan alueyksikköön ja Jooniansaarten alueeseen.


title: Árpyia

text: Árpyia (; myös "Árpiia"; ”Harpyia”) on Kreikan saari, joka kuuluu Jooniansaarten saariryhmään ja tarkemmin Strofadeihin. Se sijaitsee Zákynthoksesta etelään Stamfánin saaren luoteispuolella. Saaren pinta-ala on 0,1 neliökilometriä ja se on asumaton (vuonna 2011). Hallinnollisesti Árpyia kuuluu Zákynthoksen kuntaan, Zákynthoksen alueyksikköön ja Jooniansaarten alueeseen.


title: Átokos

text: Átokos () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Ithakan saaren koillispuolella. Saaren pinta-ala on 4,4 neliökilometriä ja se on asumaton (vuonna 2011). Hallinnollisesti Átokos kuuluu Ithakan kuntaan, Ithakan alueyksikköön ja Jooniansaarten alueeseen.


title: Diapontiset saaret

text: Diapontiset saaret () on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Korfun saaren luoteispuolella. Saarten asukasluku on 1 419 (vuonna 2011). Saariryhmän pääsaaret ovat Othonoí, Ereikoússa ja Mathráki, jotka ovat asuttuja. Lisäksi saariryhmään kuuluu lukuisia pienempiä asumattomia saaria. Hallinnollisesti saaret kuuluvat Korfun kuntaan, Korfun alueyksikköön ja Jooniansaarten alueeseen.


title: Drakonéra

text: Drakonéra () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian länsirannikon edustalla. Saaren pinta-ala on 2,442 neliökilometriä ja se on asumaton (vuonna 2011). Hallinnollisesti Drakonéra kuuluu Ithakan kuntaan, Ithakan alueyksikköön ja Jooniansaarten alueeseen.


title: Kálamos (saari)

text:
Kálamos (), antiikin Karnos (, ), on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Lefkaksen ja Meganísin saarten itäpuolella. Saaren pinta-ala on 24,964 neliökilometriä ja asukasluku 496 (vuonna 2011).
Hallinnollisesti Kálamos kuuluu Lefkaksen kuntaan, Lefkaksen alueyksikköön ja Jooniansaarten alueeseen. Vuodesta 2011 lähtien Kálamos muodostaa oman Lefkaksen kuntaan kuuluvan kunnallisyksikkönsä, Kálamoksen kunnallisyksikön (Δημοτική Ενότητα Καλάμου, "Dimotikí Enótita Kalámou"). Aiemmin saari muodosti itsenäisen kyläkunnan nimeltä Kálamoksen kyläkunta.


title: Kálamos (saari)

text: Saaren suurimmat asutukset ovat sen pääkylä Kálamoksen kylä (454 asukasta) sekä Episkopí (42).


title: Kalógiros

text: Kalógiros () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla Drakonéran saaren koillispuolella. Saaren pinta-ala on 0,249 neliökilometriä ja se on asumaton (vuonna 2011). Hallinnollisesti Kalógiros kuuluu Kefalonián kuntaan, Kefalonián alueyksikköön ja Jooniansaarten alueeseen.


title: Karlonísi

text: Karlonísi () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,719 neliökilometriä ja se on asumaton (vuonna 2011). Hallinnollisesti Karlonísi kuuluu Ithakan kuntaan, Ithakan alueyksikköön ja Jooniansaarten alueeseen.


title: Kastós

text: Kastós () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 5,901 neliökilometriä ja asukasluku 80 (vuonna 2011).


title: Kastós

text: Hallinnollisesti Kastós kuuluu Lefkaksen kuntaan, Lefkaksen alueyksikköön ja Jooniansaarten alueeseen. Vuodesta 2011 lähtien Kastós muodostaa oman Lefkaksen kuntaan kuuluvan kunnallisyksikkönsä, Kastóksen kunnallisyksikön (Δημοτική Ενότητα Καστού, "Dimotikí Enótita Kastoú"). Aiemmin saari muodosti itsenäisen kyläkunnan nimeltä Kastóksen kyläkunta. Saaren pääkylä ja ainoa asutus on Kastóksen kylä.


title: Kastós

text: Saaren pohjoispuolella sijaitsee Kálamoksen saari ja kauempana luoteessa Meganísi ja Lefkas.


title: Kýthros

text: Kýthros () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee aivan Meganísin saaren eteläpuolella. Saaren pinta-ala on 0,814 neliökilometriä ja se on asumaton (vuonna 2011). Hallinnollisesti Kýthros kuuluu Meganísin kuntaan, Lefkaksen alueyksikköön ja Jooniansaarten alueeseen.


title: Lamprinós

text: Lamprinós () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,352 neliökilometriä ja se on asumaton (vuonna 2011). Hallinnollisesti Lamprinós kuuluu Kefalonián kuntaan, Kefalonián alueyksikköön ja Jooniansaarten alueeseen.


title: Mákri

text: Mákri () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Achelóos-joen suun edustalla. Saaren pinta-ala on 0,983 neliökilometriä ja se on asumaton (vuonna 2011). Hallinnollisesti Mákri kuuluu Ithakan kuntaan, Ithakan alueyksikköön ja Jooniansaarten alueeseen.


title: Mákri

text: Saaren länsipuolella sijaitsee Vromónaksen saari, koillispuolella Petalás ja kaakkoispuolella Oxeía.


title: Mathráki

text: Mathráki () on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 3,1 neliökilometriä ja asukasluku 329 (vuonna 2011).


title: Mathráki

text: Hallinnollisesti Mathráki kuuluu Korfun kuntaan, Korfun alueyksikköön ja Jooniansaarten alueeseen. Vuodesta 2011 lähtien Mathráki muodostaa oman Korfun kuntaan kuuluvan kunnallisyksikkönsä, Mathrákin kunnallisyksikön (Δημοτική Ενότητα Μαθρακίου, "Dimotikí Enótita Mathrakíou"). Aiemmin saari muodosti itsenäisen kyläkunnan nimeltä Mathrákin kyläkunta. Saaren pääkylä on Mathrákin kylä.


title: Módi

text: Módi (; myös "Modió", Μοδιό) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,258 neliökilometriä ja se on asumaton (vuonna 2001). Hallinnollisesti Módi kuuluu Kefalonián kuntaan, Kefalonián alueyksikköön ja Jooniansaarten alueeseen.


title: Módi

text: Saaren pohjoispuolella sijaitsevat Drakonéran ja Provátin saaret, itäpuolella Petalás ja eteläpuolella Vromónas ja Mákri.


title: Othonoí

text:
Othonoí (; myös "Othoní") on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 10,8 neliökilometriä ja asukasluku 392 (2011).
Hallinnollisesti Othonoí kuuluu Korfun kuntaan, Korfun alueyksikköön ja Jooniansaarten alueeseen. Vuodesta 2011 lähtien Othonoí muodostaa oman Korfun kuntaan kuuluvan kunnallisyksikkönsä, Othonoín kunnallisyksikön (Δημοτική Ενότητα Οθωνών, "Dimotikí Enótita Othonón"). Aiemmin saari muodosti itsenäisen kyläkunnan nimeltä Othonoín kyläkunta.


title: Othonoí

text: Saaren pääkylä ja satama on Ámmos eli Othonoín kylä, joka sijaitsee saaren etelärannikolla. Saaren muita kyliä ovat Chorió, Dáfni, Kasimátika ja Mastorátika.


title: Petalás

text:
Petalás () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 5,497 neliökilometriä ja se on asumaton (vuonna 2001). Hallinnollisesti Petalás kuuluu Kefalonián kuntaan, Kefalonián alueyksikköön ja Jooniansaarten alueeseen.
Saaren luoteispuolella sijaitsevat muun muassa saaret Pontikós, Prováti ja Drakonéra, ja lounaispuolella Vromónas ja Mákri.


title: Pontikós

text: Pontikós () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,736 neliökilometriä ja se on asumaton (vuonna 2011). Hallinnollisesti Pontikós kuuluu Ithakan kuntaan, Ithakan alueyksikköön ja Jooniansaarten alueeseen.


title: Próti

text: Próti () on Kreikan saari, joka kuuluu Jooniansaarten saariryhmään ja sijaitsee Joonianmeressä Peloponnesoksen niemimaan länsirannikolla Gargaliánoin kaupungin edustalla. Saaren pinta-ala on 3 neliökilometriä ja se on asumaton (vuonna 2011). Hallinnollisesti Próti kuuluu Trifylían kuntaan, Messenian alueyksikköön ja Peloponnesoksen alueeseen.


title: Prováti

text: Prováti () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 1,21 neliökilometriä ja se on asumaton (vuonna 2011). Hallinnollisesti Prováti kuuluu Ithakan kuntaan, Ithakan alueyksikköön ja Jooniansaarten alueeseen.


title: Sfaktiría

text: Sfaktiría () on Kreikan saari, joka kuuluu Jooniansaarten saariryhmään ja sijaitsee Joonianmeressä Peloponnesoksen niemimaan länsirannikolla Pýloksen kaupungin edustalla. Saaren pinta-ala on 3,2 neliökilometriä ja se on asumaton (vuonna 2011). Hallinnollisesti Sfaktiría kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen.


title: Sofía (saari)

text: Sofía () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 1 neliökilometriä ja se on asumaton (vuonna 2011). Hallinnollisesti Sofía kuuluu Kefalonián kuntaan, Kefalonián alueyksikköön ja Jooniansaarten alueeseen.


title: Spárti (saari)

text: Spárti () on Kreikan saari, joka kuuluu Jooniansaarten saariryhmään ja tarkemmin Tilevoḯdes- ja Prigkiponísia-saariin. Saaren pinta-ala on 0,538 neliökilometriä ja se on asumaton (vuonna 2011). Hallinnollisesti Spárti kuuluu Meganísin kuntaan, Lefkaksen alueyksikköön ja Jooniansaarten alueeseen.


title: Spárti (saari)

text: Spárti sijaitsee Lefkaksen itäpuolella Nydrín ja Perigiálin kylien edustalla. Sen eteläpuolella sijaitsevat Skorpióksen ja Skorpídin saaret.


title: Stamfáni

text:
Stamfáni () on Kreikan saari, joka kuuluu Jooniansaarten saariryhmään ja tarkemmin Strofadeihin. Se sijaitsee Joonianmeressä suhteellisen kaukana merellä Zákynthoksen saaresta eteläkaakkoon ja Peloponnesoksen niemimaan länsirannikosta länteen. Saaren pinta-ala on 2,5 neliökilometriä ja asukasluku 1 (vuonna 2011). Hallinnollisesti Stamfáni kuuluu Zákynthoksen kuntaan, Zákynthoksen alueyksikköön ja Jooniansaarten alueeseen.
Stamfánilla on luostari nimeltä Strofadien luostari ("Moní Strofádon"), jossa saaren ainoa asukas asuu. Hieman saaren luoteispuolella sijaitsee pienempi Árpyian saari. Saarilta on matkaa Zákynthokseen noin 26 meripeninkulmaa (noin 48 kilometriä) ja Peloponnesoksen rannikolle noin 27 meripeninkulmaa (noin 50 kilometriä).


title: Strofadit

text: Strofadit () on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Zákynthoksen saaren eteläpuolella Peloponnesoksen niemimaan länsirannikon edustalla. Saariryhmän asukasluku on 1 (vuonna 2011). Hallinnollisesti saaret kuuluvat Zákynthoksen kuntaan, Zákynthoksen alueyksikköön ja Jooniansaarten alueeseen.


title: Strofadit

text: Strofadeilta on matkaa Zákynthoksen etelärannikolle noin 26 meripeninkulmaa (noin 48 kilometriä) ja Peloponnesoksen länsirannikolle noin 27 meripeninkulmaa (noin 50 kilometriä).


title: Vromónas

text: Vromónas (; myös "Vrómonas", Βρόμωνας) on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla Ithakan saaresta itään. Saaren pinta-ala on 1,047 neliökilometriä ja se on asumaton (2011). Hallinnollisesti Vromónas kuuluu Ithakan kuntaan, Ithakan alueyksikköön ja Jooniansaarten alueeseen.


title: Spárti (täsmennyssivu)

text: Spárti () voi viitata seuraaviin:


title: Sinikiitäjäinen

text: Sinikiitäjäinen ("Carabus violaceus") on maakiitäjäisten heimoon kuuluva laji. Se on 2–3 cm:n pituinen ja väriltään musta. Peitinsiipien reunat ovat violetin hohtoiset ja niissä on hieman nystyjä. Toukat ja aikuismuoto talvehtivat. Lentoaika on kesäkuulta elokuulle. Sinikiitäjäistä tavataan kuivissa havumetsissä ja lehtimetsissä ja sitä tavataan joissakin paikoissa ympäri Suomen.


title: Sinikiitäjäinen

text: Sinikiitäjäinen saalistaa luonnossa ainakin seuraavia: mänty-yökkönen ("Panolis flammea"), lehtinunna ("Lymantria dispar") ja valepeltoetana ("Deroceras reticulatum").


title: Dan Gosling

text: Daniel ”Dan” Gosling (s. 1. helmikuuta 1990 Brixham) on englantilainen jalkapalloilija. Pelipaikaltaan hän on keskikenttäpelaaja. Gosling edustaa Englannin Valioliigassa pelaavaa Bournemouthia.


title: Julian Schieber

text: Julian Schieber (s. 13. helmikuuta 1989 Backnang) on saksalainen jalkapalloilija. Pelipaikaltaan hän on hyökkääjä. Schieber edustaa Saksan Bundesliigassa pelaavaa Hertha BSC:tä.


title: Satunnaismuuttujien riippuvuus

text: Satunnaismuuttujien riippuvuus eli stokastinen riippuvuus on todennäköisyyslaskennassa nimitys ilmiölle, jossa kahden satunnaismuuttujan saamat arvot ovat joko osittain tai kokonaan verrannollisia tai muuten riippuvaisia toistaan. Yleisessä tapauksessa toisistaan riippuvia satunnaismuuttujia voi olla useita. Satunnaismuuttujien riippuvuus voi olla seurausta niiden yhteisestä taustamekanismista, joka vaikuttaa satunnaismuuttujien saamiin arvoihin. Satunnaismuuttujien arvoihin vaikuttavat muutkin mekanismit, joiden antavat satunnaismuuttujille satunnaisia. Näiden mekanismien yhteisvaikutus on siten "osittainen" eli "stokastinen riippuvuus". Jos kaksi satunnaismuuttujaa ovat "riippumattomia", ei niiden arvoihin vaikuta mitään yhteisiä mekanismeja. Jos kaksi satunnaismuuttujaa ovat täysin riippuvia toisistaan, määrää toisen satunnaismuuttujan arvo täysin toisen satunnaismuuttujan arvon, ja päinvastoin. Tätä riippuvuutta kutsutaan "funktionaaliseksi riippuvuudeksi". Satunnaismuuttujien riippuvuus on ilmiönä sukua tapahtumien riippuvuudelle.


title: Satunnaismuuttujien riippuvuus

text: Satunnaismuuttujien välisen riippuvuuden mallintaminen vaatii niiden yhteisjakauman tarkastelua. Tällöin yhteisjakaumasta erotetaan eri satunnaismuuttujien suhteen ehdolliset reunajakaumat. Reunajakaumien avulla voidaan riippuvuuden laatua ja määrää mallintaa.


title: Satunnaismuuttujien riippuvuus

text:
Kahden tapahtuman riippumattomuus tarkoittaa sitä, ettei tapahtumien todennäköisyydet riipu toisistaan. Merkitään tapahtumia formula_1 ja formula_2 ja lasketaan tapahtuman "tapahtuu A, kun tapahtuu myös B" ehdollinen todennäköisyys (merkitään formula_3). Vertailun vuoksi, lasketaan myös tapahtuman formula_1 todennäköisyys. Tapahtumat ovat toistaan riippumattomia, mikäli ehdollinen todennäköisyys ja kokonaistodennäköisyys ovat samat. Tapahtumalla formula_2 ei ole silloin vaikutusta tapahtuman formula_1 todennäköisyyteen. Yhtäsuuruudet tulisivat olla samat kummallakin tavalla ajateltuna eli
Mikäli edelliset todennäköisyydet eivät ole yhtäsuuret, ovat tapahtumat riippuvia toistaan.


title: Satunnaismuuttujien riippuvuus

text:
Kun tapahtumat ovat riippumattomia toisistaan, voidaan tapahtuma "molemmat tapahtuu" (eli formula_9) laskea
Useamman riippumattoman tapahtuman todennäköisyys lasketaan vastaavasti


title: Satunnaismuuttujien riippuvuus

text:
Riippumattomuuden testaamiseen löytyy työläs keino. Jos halutaan varmistaa, ovatko kolme tapahtumaa riippumattomia keskenään, tulee testit tehdä pareittain ja kaikki kolme yhdessä. Seuraavat yhdistelmät tulisi tällöin toteutua:
Riipumattomuus toteutuu vastavasti useammalle tapahtumalle.


title: Satunnaismuuttujien riippuvuus

text: Satunnaismuuttujat formula_16 ja formula_17 ovat riippumattomia, jos yhden satunnaismuuttujan saama arvo ei vaikuta toiseen (muihin) satunnaismuuttujan arvoihin ollenkaan ja näin on myös toisen (muiden) satunnaismuuttujan suhteen. Satunnaismuuttujat ovat riippumattomia, mikäli kaikilla tapahtumien formula_18 ja formula_19 yhdistelmillä satunnaismuuttujien väliset ehdolliset todennäköisyydet ovat samat kuin todennäköisyydet "a priori". Silloin


title: Satunnaismuuttujien riippuvuus

text:
Tällöin diskreettien satunnaismuuttujien kaikki yksittäiset tapahtumat tulisivat olla riippumattomia keskenään eli pistetodennäköisyyksillä
eli käyttäen pistetodennäköisyysfunktion merkintöjä
tai vaihtoehtoisesti diskreettien ja jatkuvien satunnaismuuttujien kaikki tapahtumat tulisivat olla vastaavasti riippumattomia keskenään
eli kertymäfunktiolla esitettynä
Tämä on kunkin yksittäisen satunnaismuuttujan jakauman ja niiden yhteisjakauman välinen yhtäsuuruusehto.


title: Satunnaismuuttujien riippuvuus

text:
Jatkuvien satunnaismuuttujien tapaukessa sama pätee niiden tiheysfunktioille
ja niiden kertymäfunktiolle diskreetin tapauksen tapaan.


title: Satunnaismuuttujien riippuvuus

text: Jos satunnaismuuttujia on kolme, tutkitaan näiden riippumattomuuksia samaan tapaan kuin kolmen tapahtuman riippumattomuuksia. Tällöin tutkitaan riippumattomuus pareittain ja lopuksi kolmistaan. Kun kaikissa neljässä tapauksessa satunnaismuuttujat ovat riippumattomia, ovat "kaikki" satunnaismuuttujat keskenään riippumattomia. Jos tutkitaan formula_27 satunnaismuuttujan riippumattomuutta, käydään läpi kaikki mahdolliset kombinaatiot. Niitä on formula_28 kappaletta.


title: Satunnaismuuttujien riippuvuus

text: Funktionaalinen riippuvuus viittaa täydelliseen riippuvuuteen, jossa kahden satunnaismuuttujan tapauksessa toisen arvon tunteminen mahdollistaa toisen arvon laskemisen. Tämä voidaan ilmaista yhtälöllä formula_29. Lineaarinen riippuvuus voidaan kirjoittaa lineaarikombinaationa formula_30.


title: Satunnaismuuttujien riippuvuus

text:
Useamman satunnaismuuttujan tapauksessa yksi satunnaismuuttuja määräytyy täysin, kun muiden arvot saadaan ensin käyttöön. Riippuvuuden laatu voi vaihdella suuresti. Yleisin käytetty riippuvuus on lineaarinen, jossa lineaarikombinaatio
liittää satunnaismuuttujien arvot toisiinsa. Tämän yleistys on mikä tahansa funktionaalinen riippuvuus


title: Satunnaismuuttujien riippuvuus

text: Satunnaismuuttujan riippuvuus voi olla osittaista siinä mielessä, ettei se ole täysin riippumatonta mutta ei myöskään täysin funktionaalisen riippuvaista. Tälle kiinnostavalle välimuodolle voidaan antaa nimeksi stokastinen riippuvuus, jossa sana stokastinen korostaa satunnaisuuden läsnäoloa.


title: Satunnaismuuttujien riippuvuus

text: Kahden satunnaismuuttujan riippuvuutta voidaan mitata käyttämällä kovarianssia ja korrelaatiota.


title: Satunnaismuuttujien riippuvuus

text: Kahden satunnaismuuttujan formula_16 ja formula_17 riippuvuutta voidaan mitata laskemalla niiden välinen kovarianssi formula_35 Kovarianssin ja riippuvuuden välistä suhdetta voidaan valaista tutkimalla satunnaismuuttujan arvojen poikkeamista sen odotusarvosta. Satunnaismuuttujan formula_16 ja sen odotusarvon formula_37 erotus eli poikkeama on formula_38 Poikkeama saa tasapuolisesti sekä positiivisia että negatiivisia arvoja. Poikkeamien summasta tulee keskimäärin nolla, joten poikkeamien odotusarvo yleisesti aina nolla.


title: Satunnaismuuttujien riippuvuus

text: Kun kummankin satunnaismuuttujan poikkeamat kerrotaan keskenään formula_39, on tulos riippumattomassa tapauksessa nolla. Mikäli satunnaismuuttujat riippuvat toistaan, voi riippuvuus olla positiivista tai negatiivista. Riippuvuus on positiivista, kun sekä formula_16 että formula_17 poikeavat positiiviseen suuntaan yhdessä ja molemmat negatiiviseen suuntaan yhdessä. Poikkeamien tulo on tällöin aina positiivinen, koska tulontekijät ovat samanmerkkisiä. Jos formula_16 poikkeaa positiiviseen suuntaan, kun formula_17 poikkeaa negatiiviseen suuntaan, on poikkeamien tulo negatiivinen. Sama tulos saadaan, kun ne poikkeavat päinvastaisiin suuntiin.


title: Satunnaismuuttujien riippuvuus

text: Yleistäen voidaan sanoa, että kun formula_44, ovat satunnaismuuttuja riippuvia. Riippumattomuudelle sen sijaan ei riitä, että formula_45 sillä tunnetaan tapauksia, jossa funktionaalinen riippuvuus aiheuttaa kovarianssille nolla-arvon. Kovarianssin arvon suuruus ei kerro, onko riippuvuus suurta vai pientä, sillä kovarianssin arvo riippuu myös satunnaismuuttujien varianssista. Riippuvuuden mittamiseen käytetäänkin korrelaatiota.


title: Satunnaismuuttujien riippuvuus

text:
Kovarianssin formula_46 arvosta voidaan päätellä luotettavasti vain riippuvuuden suunta. Riippuvuuden määrä selviää, kun kovarianssin arvosta puhdistetaan kummankin satunnaismuuttujan keskihajonnan vaikutus. Keskihajonta formula_47 on arvoltaan varianssin formula_48 neliöjuuri eli formula_49. Korrelaation formula_50 arvo lasketaan
Korrelaation arvot vaihtelevat nyt suljetulla välillä formula_52 eikä niillä ole mittayksikköä. Kun formula_53 on riippuvuus lineaarista, kun formula_54 voi riippuvuuden todeta olevan stokastista. Arvosta nolla ei taaskaan voi vetää johtopäätöksiä siitä, että satunnaismuuttujat ovat riippumattomia. Sen vaihtoehdon mahdollisuutta voi tarkistaa käyttäen ehdollista todennäköisyyslaskentaa.


title: GP-5

text: GP-5 () on Neuvostoliitossa vuosina 1970–1989 valmistettu kaasunaamari. Naamari koostuu koko pään peittävästä kumisesta hupusta ja suodattimesta.


title: GP-5

text: Alun perin GP-5 suunniteltiin suojaamaan kantajaa radioaktiiviselta ydinlaskeumalta ja kylmän sodan aikana naamareita toimitettiin useimpiin väestönsuojiin. Puolassa kokeiltiin, kykeneekö naamari oikeasti suojaamaan ABC-tilanteessa. Naamari suoritui melko hyvin ja todettiin, että GP-5 kykenee suojaamaan tällaisessa tilanteessa 24 tunnin ajan. GP-5 tuli tunnetuksi sen laajasta käytöstä Tšernobylin ydinvoimalaonnettomuudessa.


title: GP-5

text: GP-5 on erittäin suosittu kaasunaamari keräilijöiden keskuudessa edullisen hintansa, sekä ensimmäistä- ja toista maailmansotaa jäljittelevän tyylinsä ansiosta (pyöreät linssit). Naamaria maahantuo Suomeen Varusteleka.


title: GP-5

text:
Vuonna 2013 asbestilaboratorio löysi suodattimen puuvillakerroksesta 7,5 prosenttia asbestia.
On väitetty suodattimen olleen suunniteltu niin, että asbestia ei tule sisäänhengittäessä, jos suodatin ei ole vain vaurioitunut.


title: Masqatin kansainvälinen lentoasema

text: Masqatin kansainvälinen lentoasema (, IATA: MCT, ICAO: OOMS) on Omanin sulttaanikunnan pääkaupunkiseudulla, Masqatin kuvernoraatin Seebin kaupungissa sijaitseva kansainvälinen lentoasema.


title: Masqatin kansainvälinen lentoasema

text: Masqatin lentoaseman alkuna voi pitää "Beit al-Falajin lentoasemaa", joka oli aluksi vuonna 1929 vain maapohjainen sotilaslentokenttä. Se toimi myös Omanin öljynetsintälentojen tukikohtana. 1960-luvulla siviililentotoiminnan kentälle aloitti Gulf Air DC3-kalustolla. 1970-luvulla lentotoiminnan kentälle käynnistivät nykyisin nimillä Pakistan International Airlines ja British Airways tunnetut lentoyhtiöt.


title: Masqatin kansainvälinen lentoasema

text: Joulukuun 23 päivänä 1973 avattiin Masqatin keskustasta noin 32 kilometriä länteen sijaitseva "Seebin kansainvälinen lentoasema". Se vaihtoi nimeään 1. helmikuuta 2008 ja tunnetaan nykyisin nimellä Masqatin kansainvälinen lentoasema.


title: Masqatin kansainvälinen lentoasema

text: Lentoasema on Oman Airin kotikenttä.


title: Ágios Minás (saari)

text: Ágios Minás () on Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Saaren pinta-ala on 2,343 neliökilometriä ja asukasluku 3 (vuonna 2011). Hallinnollisesti Ágios Minás kuuluu Foúrnoi Korséonin kuntaan, Ikarían alueyksikköön ja Pohjois-Egean saarten alueeseen.


title: Ágios Minás (saari)

text: Ágios Minás sijaitsee saariryhmän pääsaaren Foúrnoin saaren itäpuolella sen ja Sámoksen välissä. Sen erottaa Foúrnoista noin 500 metriä leveä salmi.


title: Anthropofás

text: Anthropofás () eli "Megálos Anthropofás" (Μεγάλος Ανθρωποφάς) tai "Megálos Anthropofágos" (Μεγάλος Ανθρωποφάγος, ”Suuri ihmissyöjä”) on pieni Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Se sijaitsee Egeanmeressä saariryhmän pääsaaren Foúrnoin kaakkoispuolella. Saaren pinta-ala on 0,545 neliökilometriä ja se on asumaton (vuonna 2011). Hallinnollisesti Anthropofás kuuluu Foúrnoi Korséonin kuntaan, Ikarían alueyksikköön ja Pohjois-Egean saarten alueeseen.


title: Anthropofás

text: Saaren pohjoispuolella sijaitsee pienempi saari nimeltä "Mikrós Anthropofás" eli "Mikrós Anthropofágos" (”Pieni ihmissyöjä”).


title: Antípsara

text: Antípsara () on Kreikan saari, joka kuuluu Pohjoisen Egean saarten saariryhmään. Saaren pinta-ala on 4 neliökilometriä ja asukasluku 4 (vuonna 2011). Hallinnollisesti Antípsara kuuluu Psarán kuntaan, Chíoksen alueyksikköön ja Pohjois-Egean saarten alueeseen.


title: Antípsara

text: Pieni Antípsara sijaitsee Chíoksesta länteen sijaitsevan Psarán saaren länsipuolella. Antípsaran ja Psarán välinen etäisyys on lyhimmillään noin 1,3 meripeninkulmaa (noin 2,5 kilometriä).


title: Kisiriá

text: Kisiriá () on pieni Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Se sijaitsee Egeanmeressä saariryhmän pääsaaren Foúrnoin ja Thýmainan saaren välissä. Saaren pinta-ala on 0,662 neliökilometriä ja se on asumaton (vuonna 2011). Hallinnollisesti Kisiriá kuuluu Foúrnoi Korséonin kuntaan, Ikarían alueyksikköön ja Pohjois-Egean saarten alueeseen.


title: Koínyra

text: Koínyra (; myös "Kínyra", "Kínira") on Kreikan saari, joka kuuluu Pohjoisen Egean saarten saariryhmään. Saaren pinta-ala on 0,350 neliökilometriä ja asukasluku 5 (vuonna 2011). Hallinnollisesti Koínyra kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen.


title: Koínyra

text: Koínyran saari sijaitsee Thásoksen itärannikolla Loutrán ja Koínyran kylien edustalla. Sen erottaa Thásoksesta noin 820 metriä leveä salmi.


title: Pasás

text: Pasás (; myös Πασσάς, "Passás") on Kreikan saari, joka kuuluu Pohjoisen Egean saarten saariryhmään. Saari on asumaton (vuonna 2011). Hallinnollisesti saari kuuluu Oinoússeen kuntaan, Chíoksen alueyksikköön ja Pohjois-Egean saarten alueeseen.


title: Pasás

text: Pasás sijaitsee aivan Oinoússeen saaren itäpuolella sen ja Turkin rannikon välissä. Saaret erottaa toisistaan noin 300 metriä leveä salmi.


title: Thýmaina

text: Thýmaina (; myös "Thímena") on Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Saaren pinta-ala on 10,071 neliökilometriä ja asukasluku 136 (vuonna 2011). Hallinnollisesti Thýmaina kuuluu Foúrnoi Korséonin kuntaan, Ikarían alueyksikköön ja Pohjois-Egean saarten alueeseen.


title: Thýmaina

text: Thýmaina sijaitsee aivan saariryhmän pääsaaren Foúrnoin länsipuolella sen ja Ikarían välissä.


title: Koorla

text: Koorla on kylä Suomusjärvellä Salossa Varsinais-Suomen maakunnassa. Se sijaitsee noin 7 kilometriä Suomusjärveltä etelään. Koorlan lähimmät naapurikylät ovat Lemula etelässä ja Ahtiala pohjoisessa.


Yhdysvaltain autoteollisuus 1950-luvulla oli Detroitin kolmen suuren autonvalmistajan General Motorsin, Ford Motor Companyn ja Chryslerin hallitsema teollisuudenhaara, joka työllisti yksityisellä sektorilla enemmän amerikkalaisia kuin mikään toinen ala. Samalla 1950-luku oli tärkein ajanjakso koko amerikkalaiselle autoteollisuudelle.


title: Yhdysvaltain autoteollisuus 1950-luvulla

text: Toisen maailmansodan jälkeiset vuodet eivät heti kyenneet luomaan uutta teknologiaa automarkkinoille, mutta 1950-luvun alussa autojen myynti moninkertaistui ja mallit uusiutuivat. Vuosikymmenen aikana uudet innovaatiot kuten automaattivaihteisto, ilmastointi ja ohjaustehostin tulivat tutuiksi amerikkalaisille autonostajille. Samalla autonvalmistajien aloittama keskinäisen hevosvoimakilpailu johti yhä voimakkaampien moottorien valmistukseen. Myös autojen koko muuttui suuremmaksi ja vuosikymmenen loppupuolella autonmuotoilijat panostivat tuotteissaan hevosvoimien lisäksi ulkoiseen näyttävyyteen. Pienet yksityiset autonvalmistajat eivät kyenneet vastaamaan Detroitin jättiyhtiöiden haasteisiin, vaan joutuivat lopettamaan yksi toisensa jälkeen lukuun ottamatta American Motor Companya, jonka Rambler nousi suureksi myyntimenestykseksi vuosikymmenen lopulla.


text: 1900-luvun alussa Detroitista tuli maailman autoteollisuuden pääkaupunki. Kaupungin kolme suurta autojättiä Chrysler, GM ja Ford työllistivät valtavan määrän amerikkalaisia, mutta samalla myös pienemmät valmistajat kuten Packard Motor Company, AMC ja Studebaker lisäsivät autoteollisuuden nopeaa kasvua. Toisen maailmansodan aikana autonvalmistus keskeytyi ja tuotantolinjat valmistivat pääasiassa sotatarvikkeita. Sodanjälkeisinä vuosina autonvalmistajat eivät heti pystyneet täyttämään ostajien vaatimuksia, vaan joutuivat myymään sotaaedeltävään tekniikkaan perustuvia vanhoja korimalleja. Nopeimmin asiakaskunnan toiveisiin vastasivat Hudson ja Studebaker, jotka kasvattivat markkinaosuuttaan uusilla malleillaan vuonna 1948.


text:
Eräs 1950-luvun suunnannäyttäjistä oli GM:n Cadillac, joka toi malleihinsa pienet peräevät 1940-luvun lopulla. Cadillacin mukana tuli myös mullistava V8-moottori, jota oli kehitelty useita vuosia. Monet Cadillacin uudistukset otettiin käyttöön myös muissa GM:n tuotteissa, joista Oldsmobile ja Buick seurasivat ensimmäisinä Cadillacin esimerkkiä. Yhtymän suurin menestyjä oli kuitenkin sen edullisin tuote Chevrolet, joka useana vuonna myi enemmän kuin sen pahin kilpailija Ford. GM:n ja Fordin ohella myös Chrysler Corporation menestyi hyvin. Yhtymän Plymouth ylti hyviin myyntituloksiin valmistajansa edullisempana autona. Ford ja Chevrolet myivät vuosien 1950-1951 aikana erikseen yli 2 miljoonaa autoa ja Plymouth hieman yli miljoonan. Euroopassa vain Fiat saavutti samana aikakautena 200 000 myydyn auton rajan Volkswagenin ja Renaultin yltäessä vajaan 190 000 henkilöauton myyntiin.
Vuosikymmenen puolivälissä auton ulkonäköön alettiin kiinnittää yhä suurempaa huomiota, ja varsinkin GM:n, Fordin ja Chrysler-yhtymän autonmuotoilijat etsivät uusia nuorekkaampia ratkaisuja pitääkseen tuotteensa mukana kiristyneessä kilpailussa. Myös uusia autotyyppejä luotiin, ja henkilöautot saivat rinnalleen kaksipaikkaisia coupé-malleja. Kun Chevrolet lanseerasi vuonna 1953 Corvetten, Ford vastasi mahdollisimman nopeasti haasteeseen ja esitteli vuonna 1955 Thunderbirdin. Näistä kahdesta mallista Thunderbird houkutteli ostajia huomattavasti enemmän.


text: Chrysler ei lähtenyt kaksipaikkaisten autojen markkinoille, vaan tyytyi täydentämään mallistojensa yläpäätä nopeilla ja näyttävillä henkilöautoilla, joita edustivat Chrysler 300, Plymouth Fury ja DeSoto Adventurer. Vaikka nämä mallit eivät myyneet suuria määriä, ne lisäsivät Chryslerin mainetta autonvalmistajana. Vuoden 1955 uusista malleista DeSoto Fireflite keräsi eniten kehuja ulkonäöstään, ja vuosi olikin myynniltään parhaita koko merkin historiassa.


text: Vuosina 1956–1959 amerikkalaisten autojen pienet peräevät kasvoivat selkeästi erottuviksi siiviksi. Pysyäkseen kilpailussa mukana GM käytti vuonna 1957 satoja miljoonia dollareita pelkästään Buick-mallistonsa uudistamiseen. Ostajat eivät kuitenkaan mieltyneet Buickin uusiin muotoihin, vaan merkin myynti romahti 24 prosenttia. Buick ei kuitenkaan kadonnut markkinoilta, mutta sen sijaan Packardin vaikeudet kävivät ylipääsemättömiksi. Merkki yritti erottua edukseen detroitilaista autoista, mutta edes fuusio Studebakerin kanssa ei auttanut, vaan Packard katosi markkinoilta.


text: Vuoden 1959 yllättäjä oli AMC:n Rambler, jonka myynti nousi 140 prosenttiä edellisvuodesta. Taloudellisen taantuman jäljiltä amerikkalaiset suosivat edullisempia autoja, ja Rambler vastasi kysyntään taloudellisuudellaan, tyylillään ja kompaktilla koollaan. Se nousi viiden myydyimmän merkin joukkoon ja takasi AMC:lle hyvän lähtöaseman seuraavalle vuosikymmenelle.


text: 1950-luvun alussa 8-sylinteriset rivimoottorit saivat väistyä V8-moottorien tieltä. Cadillacin ja Oldsmobilen aloittamaa linjaa seurasivat ensin Chrysler ja Studebaker, ja vuoteen 1955 mennessä kaikilla suurilla merkeillä oli käytössään uudet V8-moottorit. Autonvalmistajien ”hevosvoimakilpailun” suurin menestyjä oli Chrysler, jonka Hemi-moottoreista saatiin viritettynä jopa kaksinkertainen määrä tehoja ilmoitettuun arvoon verrattuna. Vuosikymmenen suurimmat tehot saavutettiin vuonna 1958, jolloin Chryslerin kalliimpien mallien moottorit tuottivat 390 hevosvoimaa. Myös Chryslerin halvempiin malleihin oli saatavana ”voimapaketteja”, joilla hevosvoimien määriä nostettiin. Ford-yhtymän Lincoln ja Continental eivät jääneet paljonkaan teholukemissa Chryslerin huippumallille ja myös GM:n merkkien suurimmat moottorit tuottivat 315–345 hv. Detroitin autojättien varjoon jääneen Packardin voimakkain moottori kehitti 310 hv.


text: Vaikka tyypillinen amerikkalainen auto oli ulkomitoiltaan suuri, myös pienempiä autoja valmistettiin. Niiden valmistuksesta vastasivat muun muassa Kaiser, Nash ja Willys. Kaiser-Frazer kehitti markkinoille ”kansanauton”, joka sai nimekseen Henry J. Auto oli kilpailijoitaan selvästi pienempi, ja sen perusmallit olivat 4-sylinterisiä. Taloudellinen moottori ja hieman edullisempi hinta nostivat auton hetkelliseen suosioon, mutta myynti putosi jyrkästi jo seuraavan vuoden aikana. Auton jälleenmyyntiarvo oli huono ja sen työn laadussa oli parantamisen varaa. Vuonna 1954 Kaiser-yhtiö teki Henry J:n lopettamispäätöksen. Ostajat olivat vaurastuneet vuosikymmenen ensimmäisten vuosien aikana, ja halusivat enemmän luksusta ja voimaa kuin mitä Henry J. pystyi tarjoamaan.


text: Moottorien alitehoisuuteen kaatuivat myös Kaiser-yhtymän suuremmat mallit, jotka yrittivät turhaan selvitä ilman V8-moottorien tuomaa etuisuutta. Vuosien 1953–1955 isojen Kaiserien mallisto tarjosi sulavaan ulkonäköön yhdistetyn runsaan varustetason ja kattavan värivalikoiman. Tämä ei riittänyt ostajille, sillä Kaiserien 6-sylinteriset rivimoottorit tuottivat vain 118 hevosvoimaa, joka ei jaksanut liikuttaa isoa autoa riittävän ripeästi.


text: Samanlaisen kohtalon koki Hudson, jonka suuriin ansioihin lukeutui vuonna 1948 esitelty itsekantava kori. Vuosina 1951–1954 Hudson Hornet hallitsi suvereenisesti amerikkalaisia Nascar-kilpailuja, ja tätä hyödynnettiin mainoksilla, joiden mukaan "Hudson voittaa kaikki". Mainos piti paikkansa autokilpailuissa, mutta ei automyynnissä. Hudsonin ulkonäkö ei uudistunut ajan hengen mukaisesti, ja vaikka se oli nopein 6-sylinterinen amerikkalaisauto, V8-moottorin puute vaikeutti sen menestystä. Kun Hudson viimein sai V8-moottorit vuonna 1956, niiden teho ei vastannut odotuksia. Viimeisen valmistusvuoden Hudson Hornetien moottorit kehittivät enimmillään 255 hevosvoimaa, ja autoi kiihtyi hitaammin kuin 6-sylinteriset edeltäjänsä.


text: Vaikka ruotsalainen Volvo yhdistetään turvavyön uranuurtajiin, Nash-Kelvinator Corporation kokeili niitä Nash-malliston yläpäätä edustavassa Ambassador-mallissaan jo vuonna 1950. Autonostajat eivät kuitenkaan innostuneet vöistä ja Nash luopui niiden käytöstä. Vuonna 1956 Ford ja Chrysler tarjosivat turvavöitä joihinkin malleihinsa, mutta ne eivät yleistyneet. Monista muista innovaatioista varsinkin ohjaustehostin, automaattivaihteisto ja ilmastointi otettiin vastaan suurella kiinnostuksella. Automaattivaihteiston uranuurtaja oli GM, jonka kehitti ideaa jo 1930-luvulla. Se yleistyi 1950-luvun ensimmäisinä vuosina, ja vuonna 1951 lähes kaikki luksusluokan amerikkalaiset autot olivat luopuneet manuaalivaihteistostaan. Halvemmista merkeistä viidesosa Chevroleteistä oli saatavana powerglide-automaattivaihteistolla vuonna 1950, ja vuonna 1954 yli puolet autoista oli automaattivaihteisia. Tavallisin vaihteenvalitsin oli ohjauspylväässä, mutta muun muassa Packard ja Chrysler käyttivät näppäinvalitsinta. Fordille miljoonatappiot aiheuttaneessa Edselissä näppäimistö sijoitettiin ohjauspyörän keskiöön.


text: Samalla vuosikymmenellä myös autojen ilmastointi yleistyi. Packard ja Cadillac olivat kokeilleet sitä jo ennen toista maailmansotaa, mutta 1950-luvulle se tuli vuoden 1953 Chrysler Imperialin mukana. Seuraavana vuonna Cadillac, Oldsmobile, Buick ja Packard lisäsivät varustelistaansa ilmastoinnin. Vuosikymmenen puolivälissä ilmastointilaitteen hinta oli 550–625 dollaria. Yleisimpiin lisävarusteisiin kuuluivat myös ohjaustehostin (keskimäärin 140 $), lämmitys ja huurteenpoisto, radio kaiuttimineen, tuulilasin pesulaite ja istuinpäälliset. Chryslerin valmistamiin merkkeihin oli saatavana myös Columbia Recordsin kanssa yhteistyönä valmistettu Highway Hi-Fi, joka soitti autokäyttöön tarkoitettuja vinyylilevyjä. Cadillacin ja Pontiacin kalliimmat mallit tarjosivat vuosina 1957-1959 ylellistä pehmeyttä tavoittelevan ilmajousituksen, mutta ostajat pitivät enemmän tutuista teknisistä ratkaisuista, ja ilmajousituksesta luovuttiin.


text: Autojen hinnoissa oli suuria eroja. Vuoden 1950 Cadillacin lähtöhinta oli mallista riippuen 2 661–4 959 $. Luksusautojen markkinajohtaja Packard liikkui samoissa hinnoissa, kun taas Imperial oli jonkin verran kalliimpi. Edullisimman Chevroletin sai samana vuonna 1 329 $ hinnalla. Vaikka elintaso kohosi hinnat nousivat melko maltillisesti kunnes Cadillac hinnoitteli vuonna 1953 lanseeratun Eldorado-mallinsa lähtöhinnaksi 7 750 $. Seuraavan vuoden Eldoradon hintaa pudotettiin reilusti ennen kuin koko merkin maine ehti kärsiä ylihinnoittelusta. Vuonna 1955 edullisimpien Chevroletien ja Fordien lähtöhinta oli yhä alta 2 000 $, mutta vuotta myöhemmin luksusluokan kalleimmaksi hinnoitellusta Continentalista joutui maksamaan 9 996 $.


text: 1950-luvun puolivälin jälkeen alkanut talouslama vähensi kalliimpien autojen kysyntää, mutta hintataso jatkoi kohoamistaan. Vuoden 1959 Chevroletin hintahaarukka oli 2 160–2 849 $, ja Cadillaceista joutui maksamaan 4 892–13 075 $. Edullisimman Ramblerin sai hintaan 1 821 $, mutta merkin kallein malli maksoi 3 116 $.


text: Lista perustuu henkilöautojen myyntimääriin Yhdysvaltain omilla markkinoilla. Mukaan on laskettu kaikki sarjatuotannossa tehdyt korimallit vuosien 1950–1959 aikana.


title: Ukrainan kriisistä johtuvat pakotteet

text:
Ukrainan kriisistä johtuvat pakotteet ovat eri valtioiden välisiä taloudellisia rangaistuksia, jotka
johtuvat Ukrainan kriisistä. Länsimaat asettivat Venäjälle pakotteita, koska maa miehitti Ukrainalle kuuluneen Krimin niemimaan. Venäjä vastasi syveneviin pakotteisiin omilla tuontikielloillaan. Pakotteet ovat haitanneet jonkin verran sekä niiden antajien että kohdemaiden taloutta. Venäjään kohdistuneita pakotteita on arvosteltu turhiksi, tehottomiksi ja haitallisiksi niille maille, jotka käyvät kauppaa Venäjän kanssa. Toisaalta Venäjän tiedotus on väittänyt pakotteiden takia tuhottavia elintarvikkeita vaarallisiksi.


title: Ukrainan kriisistä johtuvat pakotteet

text: Pakottaneet ovat vaikuttaneet Venäjän ruplan kurssin romahdukseen ja Venäjän talouskriisin syntymiseen. Ne ovat myös aiheuttaneet taloudellista vahinkoa useille EU-maille; kokonaismenetysten arvioidaan olevan 100 miljardia euroa.


title: Ukrainan kriisistä johtuvat pakotteet

text: Pakotteiden seurauksena Venäjä allekirjoitti sopimuksen Kiinan kanssa kaupankäynnistä kansallisissa valuutoissa. Venäjä myös solmi Kiinan kanssa 30-vuotisen maakaasusopimuksen jonka arvo on yli 400 miljardia dollaria. Lokakuussa 2017 ja huhtikuussa 2018 Venäjä on ryhtynyt käyttämään Kiinan tarjoamaa mahdollisuutta käydä öljykauppaa dollarin sijaan Kiinan valuutassa, yuanissa. Venäjä on Kiinalle suurin öljyn toimittaja. Vuonna 2018 Kiinan mukaan suhde Venäjään on parempi kuin koskaan historiassa.


title: Ukrainan kriisistä johtuvat pakotteet

text: Ukrainassa helmikuussa 2014 tapahtunut länsimielinen vallankumous nosti venäläismielistä kapinointia Krimillä ja Itä-Ukrainassa. Kapinalliset olivat osin paikallisia ja osin Venäjältä tulleita vapaaehtoisia. Venäjä sekaantui Krimin tapahtumiin lähettämällä sinne "pieniä vihreitä miehiä", tunnuksettomia erikoisjoukkoja, jotka miehittivät Krimin. Tämä laukaisi maaliskuussa ensimmäisen pakoteaallon Venäjää vastaan. Myöhemmin länsimaat asettivat Venäjälle lisää pakotteita, koska katsoi maan luoneen, edistävän tai olevan haluton hillitsemään Itä-Ukrainan sotaa.


title: Ukrainan kriisistä johtuvat pakotteet

text: EU asetti ensimmäiset matkustusrajoitukset ja varainjäädytykset 17. maaliskuuta 2014 sellaisille henkilöille, jotka ovat toiminnallaan rikkoneet Ukrainan alueellista itsemääräämisoikeutta. Katsottuaan Venäjän pyrkivän aiheuttamaan epävakautta Itä-Ukrainassa EU asetti talouspakotteita heinäkuussa 2014 ja vahvisti niitä syyskuussa 2014. Maaliskuussa 2015 Eurooppa-neuvosto sitoi pakotteiden keston Minskin sopimusten täydelliseen täytäntöönpanoon.


title: Ukrainan kriisistä johtuvat pakotteet

text: 17. maaliskuuta aloitettuihin pakotteisiin tulivat mukaan Yhdysvallat ja Kanada. Toisessa vaiheessa huhtikuun lopussa Yhdysvallat ja EU kielsivät liiketoimia eräiltä yksityisiltä venäläisiltä suurliikemiehiltä. Kun länsi katsoi Venäjän laajentaneen Itä-Ukrainan sotaa, länsimaat määräsivät 17. heinäkuuta 2015 lisää pakotteita Venäjälle.


title: Ukrainan kriisistä johtuvat pakotteet

text:
Osana EU:n politiikkaa olla tunnustamatta Krimin ja Sevastopolin liittämistä Venäjään, EU on määrännyt merkittäviä rajoituksia taloudelliseen kaupankäyntiin alueilla, kuten:
Matkustusrajoitukset ja varainjäädytykset koskevat 149:ää ihmistä ja varainjäädytyksiä on asetettu lisäksi 37 taholle.


title: Ukrainan kriisistä johtuvat pakotteet

text: Yhdysvaltain ja EU:n pakotelistaukset eivät ole täysin samanlaiset. Yhdysvaltain lainsäädännön mukaisilla pakotteilla ei ole Suomessa suoria oikeudellisia vaikutuksia, eikä niiden perusteella voida jäädyttää omaisuutta Suomessa.Venäjä vastasi lännen talouspakotteisiin kieltämällä lähes kaiken ruoan tuonnin Yhdysvalloista, EU-maista ja muutamista muista länsimaista. Myöhemmin maa laajensi tuontikieltoja. Venäjä myös päätti tuhota salakuljetetut elintarvikkeet rajalla.


title: Suomusjärven kirkonkylä

text: Suomusjärven kirkonkylä on kylä Suomusjärvellä Salossa Varsinais-Suomessa. Siitä tuli kirkonkylä 1700-luvun alussa. Kylän hautausmaa, kirkko, lainamakasiini ja Ylhäisten talonpoikaistalo muodostavat valtakunnallisesti arvokkaan rakennetun kulttuuriympäristön. Kirkonkylä on samannimisen järven tuntumassa noin viiden kilometrin päässä Suomusjärven nykyisestä keskustasta Kitulasta.


title: Suomusjärven kirkonkylä

text: Suomusjärven kylän vakituinen asutus muodostui 1300-luvun jälkeen. Vanhin tunnettu maininta kylästä on vuodelta 1532, jolloin se kuului Kiskon pitäjään. Vuoden 1540 maakirjan mukaan kylässä oli kolme tilaa: Alhainen, Ylhäinen ja Knaapi. Suomusjärven kappeli perustettiin 1678. Liikenteellisesti keskeisellä paikalla sijainneesta Suomusjärvestä tuli kirkonkylä 1700-luvun alussa. Kirkko valmistui uudelle paikalle 1708. Tapuli valmistui 1751. Nykyisen kirkon rakensi pitäjänpuuseppä Isak Lindström ja kirkko valmistui Ylhäisten tilalta lunastetulle maalle 1850. Suomusjärvi sai itsenäisen seurakunnan aseman 1903.


title: Thomas Craig

text: Thomas Craig (s. 4. joulukuuta 1962, Iso-Britannia) on brittiläinen näyttelijä. Craig tunnetaan parhaiten Komisario Thomas C. Brackenreidin roolista kanadalaisessa rikossarjassa "Murdochin murhamysteerit" (2008–), Tommy Harrisin roolista saippuasarjassa "Coronation Street" (2002–2005) sekä Simon Goddardin roolista draamasarjassa "Sydän paikallaan" (1997–2005). Hän on vieraillut useissa televisiosarjoissa kuten "Casualty", "EastEnders", "Sydämen asialla", "Holby Cityn sairaala" sekä "Tohtorit".


title: Kun ihmiset ovat olevinaan jumalia

text: Kun ihmiset ovat olevinaan jumalia. Valikoima D.H. Lawrencen runoutta on D. H. Lawrencen runojen kokoelma, jonka ovat suomentaneet ja toimittaneet Pertti Nieminen ja Tuulia Toivanen. Teoksen julkaisi Basam Books vuonna 2014.


title: APK

text: APK (lyhenne sanoista "Android application package") on Android-sovellusten tiedostotyyppi.


title: Athens Concert

text: Athens Concert on jazz-saksofonisti Charles Lloydin ja kreikkalaisen laulaja María Farantoúrin yhteinen livealbumi. Albumi on taltioitu vuonna 2010 Charles Lloyd Quartetin ja Farantoúrin yhteiskonsertissa Ateenassa. Levy-yhtiönä toimi ECM.


title: Antto Prunnila

text: Antto Prunnila (18. syyskuuta 1897 Honkajoki – 31. maaliskuuta 1965 Pori) oli suomalainen kirvesmies ja Suomen kansan demokraattisen liiton kansanedustaja.


title: Antto Prunnila

text: Prunnilan vanhemmat olivat torppari Jaakko Joonas Prunnila ja Maria Vilhelmiina Nevala. Hän kävi kansakoulun ja myöhemmin Sirola-opiston. Prunnila työskenteli vuoteen 1926 saakka metsä- ja uittotöissä Honkajoella ja muualla Pohjois-Satakunnassa ja sen jälkeen hän oli kirvesmiehenä Porissa. Prunnila oli vankilassa poliittisista syistä 1931–1933 sekä jatkosodan aikana 1941–1944.


title: Antto Prunnila

text: Prunnila oli Suomen kansan demokraattisen liiton kansanedustajana 1945–1954 ja 1958–1962 edustaen Turun läänin pohjoista vaalipiiriä. Hän toimi presidentin valitsijamiehenä vuosien 1950, 1956 ja 1962 presidentinvaaleissa. Prunnila kuului Turun läänin pohjoisen vaalipiirin keskuslautakuntaan ja hän toimi Suomen kommunistisen puolueen Satakunnan piiritoimikunnan puheenjohtajana.


title: Antto Prunnila

text: Prunnila oli naimisissa vuodesta 1926 Ida Sofia Lamminpään kanssa.


title: Matti Meriläinen

text: Matti Meriläinen (26. marraskuuta 1889 Sotkamo – 9. syyskuuta 1963 Sotkamo) oli suomalainen maanviljelijä ja Suomen kansan demokraattisen liiton kansanedustaja.


title: Matti Meriläinen

text: Meriläisen vanhemmat olivat maanviljelijä Matti Meriläinen ja Loviisa Kovalainen. Hän kävi kansakoulun ja oli kaivos- ja metsätöissä Yhdysvalloissa vuosina 1913–1921. Vuodesta 1921 alkaen hän toimi maanviljelijänä Sotkamossa.


title: Matti Meriläinen

text: Meriläinen oli Suomen kansan demokraattisen liiton kansanedustajana 1945–1954 ja 1958–1962 edustaen Oulun läänin vaalipiiriä. Hän toimi presidentin valitsijamiehenä vuosien 1950, 1956 ja 1962 presidentinvaaleissa. Meriläinen oli Sotkamon kunnanvaltuuston ja kunnanhallituksen jäsenenä ja kuului Kainuun Osuusliikkeen edustajistoon.


title: Matti Meriläinen

text: Meriläinen oli naimisissa 1923–1949 Iida Kustaava Korhosen kanssa ja vuodesta 1953 Elma Augusta Hellmannin kanssa. Matti Meriläisen veli Antti Meriläinen oli maanviljelijä ja sosialidemokraattien kansanedustaja.


title: Tianjinin räjähdysonnettomuus

text: Tianjinin räjähdys tapahtui keskiviikkona 12. elokuuta 2015 Tianjinin itsehallinnollisessa kunnassa Kiinassa. Se tapahtui noin kello 23.30 paikallista aikaa (UTC+8). Kiinan valtiollisen median mukaan räjähdys tapahtui räjähdekuljetuksessa. Räjähdys tapahtui kahdessa osassa, joista toinen tapahtui noin 30 sekuntia ensimmäisen jälkeen. Ensimmäisen räjähdyksen voimakkuus vastasi kolmea tonnia TNT:tä, toinen 21 tonnia. Xinhuan mukaan yli 700 henkilöä oli tuotu alueen sairaaloihin räjähdyksen jälkeen. Tianjinin hallinto kertoi lauantaina 15. elokuuta uhrimäärän olevan 104. Kateissa oli 95 ihmistä, joista 85 palomiehiä. Maanantaihin 17. elokuuta mennessä kuolleiden määräksi ilmoitettiin 114. Syyskuun 12. päivään mennessä virallinen kuolleiden lukumäärä oli kasvanut jo 173:een ja kahdeksan ihmistä oli edelleen kadoksissa.


title: Tianjinin räjähdysonnettomuus

text: Viranomaiset ovat vahvistaneet, että räjähdysalueella oli varastoituna ainakin natriumsyanidia, kalsiumkarbidia, ammoniumnitraattia ja kaliumnitraattia. Näistä ihmiselle myrkyllisintä on natriumsyanidi. Tuhoalueella kemikaaleja varastoinut Ruihai International Logistics -yritys ei ole kyennyt täysin selvittämään, mitä kaikkea se alueella säilöi. Tianjinin ympäristöviranomaisten mukaan vesinäytteet tuhoalueella sisälsivät (syyskuussa 2015) 20 kertaa turvallisena pidettävän määrän syanidia. Syanidia ei ole kuitenkaan löydetty aluetta ympäröivän, kolme kilometriä halkaisijaltaan olevan karanteenivyöhykkeen ulkopuolelta.


title: Tianjinin räjähdysonnettomuus

text: Kiinan viranomaisten toimia turmasta tiedottamisessa ja jälkiselvittelyssä on kritisoitu. Viranomaiset sensuroivat turmasta kertovia viestimiä sekä sosiaalisen median käyttäjiä.


title: Harald Nielsen

text: Harald Ingemann Nielsen (26. lokakuuta 1941 Frederikshavn – 11. elokuuta 2015) oli tanskalainen jalkapalloilija.


title: Harald Nielsen

text: Nielsen saavutti Tanskan jalkapallomaajoukkueessa hopeaa Rooman kesäolympialaisissa 1960. Kausilla 1962–1963 ja 1963–1964 hän oli Italian pääsarjan paras maalintekijä.


title: Harald Nielsen

text: Nielsen kuoli pitkän sairastamisen jälkeen 73-vuotiaana 11. elokuuta 2015.


title: Judit Nederström-Lundén

text: Judit Amanda Nederström-Lundén (26. lokakuuta 1898 Hanko – 17. marraskuuta 1984 Turku) oli suomalainen kirjanpitäjä ja Suomen kansan demokraattisen liiton kansanedustaja.


title: Judit Nederström-Lundén

text: Nederström-Lundénin vanhemmat olivat liikemies Gustaf Henrik Nederström ja Alma Sofia Dahlström . Hän kävi keskikoulun ja kauppaopiston ja oli Osuusliike Tarmolan palveluksessa Turussa kirjanpitäjänä ja vt. konttoripäällikkönä vuosina 1916–1958.


title: Judit Nederström-Lundén

text: Nederström-Lundén oli Suomen kansan demokraattisen liiton kansanedustajana 1951–1966 edustaen Turun läänin eteläistä vaalipiiriä. Hän toimi presidentin valitsijamiehenä vuosien 1925, 1950, 1956, 1962 ja 1968 presidentinvaaleissa. Nederström-Lundén oli Turun kaupunginvaltuuston ja kaupunginhallituksen jäsenenä ja hän oli myös Pohjoismaiden neuvoston Suomen valtuuskunnan jäsenenä.


title: Judit Nederström-Lundén

text: Nederström-Lundén oli naimisissa vuodesta 1930 Alvar Ferdinand Lundénin kanssa.


title: Nelson Chelle

text: Nelson Rubens Chelle Naddeo (18. toukokuuta 1931 Paysandú – 17. joulukuuta 2001) oli uruguaylainen koripalloilija ja olympiamitalisti.


title: Nelson Chelle

text: Chelle saavutti Uruguayn koripallomaajoukkueen pelaajana olympiapronssia Melbournesta 1956. Roomassa 1960 Uruguay sijoittui kahdeksanneksi. Etelä-Amerikan mestaruuskilpailuista Uruguay voitti Chellen aikana yhden kullan ja yhden hopean.


title: Ariel Olascoaga

text: Ariel Olascoaga Gutiérrez (26. elokuuta 1929 Treinta y Tres – 22. elokuuta 2010) oli uruguaylainen koripalloilija ja olympiamitalisti.


title: Ariel Olascoaga

text: Olascoaga saavutti Uruguayn koripallomaajoukkueen pelaajana olympiapronssia Melbournesta 1956.


title: Oscar Moglia

text: Oscar Aldo Moglia Eiras (1. helmikuuta 1935 Montevideo – 8. lokakuuta 1989) oli uruguaylainen koripalloilija ja olympiamitalisti.


title: Oscar Moglia

text: Moglia saavutti Uruguayn koripallomaajoukkueen pelaajana olympiapronssia Melbournesta 1956. Hän edusti maata myös vuosien 1954 ja 1967 MM-kilpailuissa. Vuonna 1954 hän oli 18,7 pisteen keskiarvollaan MM-turnauksen korikuningas.


title: Ramiro Cortés

text: Ramiro P. Cortés Molteni (s. 1931) on uruguaylainen kilpauransa päättänyt koripalloilija.


title: Ramiro Cortés

text: Cortés saavutti Uruguayn koripallomaajoukkueen pelaajana olympiapronssia Melbournesta 1956.


title: Richard Brixel

text: Richard Brixel (s. 12. joulukuuta 1943 Tukholma, Ruotsi) on ruotsalainen kuvanveistäjä. Brixel opiskeli Tukholman yliopistossa vuosina 1963–1968 ja Ruotsin kuninkaallinen taideakatemiassa 1967–1973.


title: Carlos González (koripalloilija)

text: Carlos E. González Gallo (s. 1930) on uruguaylainen kilpauransa päättänyt koripalloilija.


title: Carlos González (koripalloilija)

text: González saavutti Uruguayn koripallomaajoukkueen pelaajana olympiapronssia Melbournesta 1956.


title: Carlos González

text: Carlos González -nimisiä henkilöitä:


title: Trabzonin maakunta

text: Trabzonin maakunta () on Turkin maakunta, joka sijaitsee maan koillisosassa Mustanmeren rannikolla. Maakunnan eteläosassa kohoavat Pontiset vuoret. Maakunnan hallinnollinen keskus on Trabzon.


title: Trabzonin maakunta

text: Maakunnan pinta-ala on 4 628 neliökilometriä ja väkiluku 766 782 (2014).


title: Trabzonin maakunta

text: Artvinin maakunta kuuluu Turkin teentuotantoalueisiin.


title: Trabzonin maakunta

text: Trabzonin maakunta on jaettu 18 piirikuntatason yksikköön seuraavasti.


title: Milton Scaron

text: Milton Antonio Scaron Falero (s. 22. elokuuta 1936 Montevideo) on uruguaylainen kilpauransa päättänyt koripalloilija ja olympiamitalisti.


title: Milton Scaron

text: Scaron saavutti Uruguayn koripallomaajoukkueen pelaajana olympiapronssia Melbournesta 1956. Rooman kesäolympialaisissa 1960 hänen edustamansa Uruguay oli kahdeksas.


title: La Caravelle

text: La Caravelle oli ranskalaiseen keittiöön erikoistunut ravintola Yhdysvalloissa, New Yorkin Manhattanilla. Se avattiin 21.9.1960. Ravintolan perustivat Fred Decré ja Robert Meyzen, ja keittiöpäällikkönä toimi Roger Fessaguet. Ravintola sai nimensä Kristoffer Kolumbuksen käyttämästä karaveli-purjealustyypistä, jolla hän purjehti Amerikkaan. Useimpien eurooppalaistyylisten ravintoloiden tapaan La Caravellella oli päivittäin vaihtuva ruokalista.


title: La Caravelle

text: Ravintola suljettiin 22. toukokuuta 2004, huolimatta sen samana vuonna ansaitusta James Beard Foundationin palkinnosta. Ravintolan nimi on nykyisin tunnettu samppanjamerkkinä.


title: Héctor López (koripallovalmentaja)

text: Héctor López Reboledo oli uruguaylainen koripallovalmentaja.


title: Héctor López (koripallovalmentaja)

text: López toimi Uruguayn maajoukkueen päävalmentajana useaan otteeseen vuosien 1937–1960 välillä. Hänen johdollaan Uruguay voitti olympiapronssia Melbournesta 1956, kaksi Etelä-Amerikan mestaruutta muiden maanosakilpailun mitalien ohella ja sijoittui kahdeksanneksi Rooman kesäolympialaisissa 1960. Seurajoukkueista hän valmensi Trouvilleä 21 vuotta peräkkäin.


title: LIAT:n lento 319

text: LIAT:n lento 319 oli Hewanorran kansainväliseltä lentoasemalta Saint Luciasta kohti Saint Vincent ja Grenadiineille lähtenyt lento, joka putosi Karibianmereen 3. elokuuta 1986. Kone oli tyyppiä De Havilland Canada DHC-6 Twin Otter, joka lensi ensimmäisen kerran 1982.


title: LIAT:n lento 319

text: Kone yritti laskeutua kahdesti, mutta ei huonon sään vuoksi onnistunut. Kaikki koneessa olleet julistettiin kuolleeksi kuuden päivän kuluttua onnettomuudesta, koska etsintöjen jälkeen koneesta ei löydetty jälkeäkään


title: Şırnakin maakunta

text: Şırnakin maakunta () on Turkin maakunta, joka sijaitsee maan kaakkoisosassa Syyrian ja Irakin rajalla. Maakunnan hallinnollinen keskus on Şırnak.


title: Şırnakin maakunta

text: Maakunnan pinta-ala on 7 078 neliökilometriä ja väkiluku 488 966 (2014).


title: Şırnakin maakunta

text: Şırnakin maakunta kuuluu Turkin kurdialueisiin. Turkin hallituksen oman maansa kurdialueille kesällä 2015 kohdistamien pommitusten seurauksena myös kurdikapinalliset (PKK) ovat ryhtyneet väkivallantekoihin esimerkiksi tienvarsimiinoin myös Şırnakin maakunnassa, jonka seurauksena Turkin sotilaita ja poliiseja on kuollut.


title: Şırnakin maakunta

text: Trabzonin maakunta on jaettu seitsemään piirikuntatason yksikköön seuraavasti:


title: Paskolammi

text: Paskolammi voi tarkoittaa seuraavia vesiä:


title: Louisvillen kansainvälinen lentoasema

text: Louisvillen kansainvälinen lentoasema (; ) on Yhdysvaltain Kentuckyn osavaltion Jeffersonin piirikunnan Louisvillessä sijaitseva vilkas kansainvälinen lentoasema. Se toimii sekä Yhdysvaltain ilmavoimien sotilaslentoasemana että siviililentoasemana.


title: Louisvillen kansainvälinen lentoasema

text: Louisvillen kansainvälinen lentoasema lukeutuu rahtimäärältään maailman kymmenen suurimman lentoaseman joukkoon. Vuonna 2013 lentoaseman kautta kulki yhteensä 2 216 miljoonaa kilogrammaa lentorahtia, jolla lentoaseman sijoittui kansainvälisessä lentoasemavertailussa maailman 7. vilkkaimmaksi rahtilentoasemaksi. Suuri osatekijä tälle on maailman suurimman lähetti- ja rahtiyhtiö UPS kansainvälisen lentorahtiterminaalin sijoittumisella lentoasemalle. UPS:n terminaalitoiminta alkoi Louisvillessä vuonna 1982, vain vuosi UPS:n ensimmäisen rahtilentokoneen hankkimisen jälkeen.


title: Juho Hellberg

text: Juho Vihtori Hellberg (11. marraskuuta 1864 Helsinki – 27. syyskuuta 1933 Akaa) oli suomalainen tehtailija, kirjapainonomistaja ja varhaisen työväenliikkeen aktiivi. Hänet tunnettiin Heikki Lindroosin ohella 1890-luvun tamperelaisen työväenliikkeen toisena merkittävänä johtohahmona.


title: Juho Hellberg

text: Varsinaiselta ammatiltaan Juho Hellberg oli itseoppinut kirjanpainaja. Hänen isänsä oli kotoisin Lopelta, mutta Hellberg syntyi itse Helsingissä, josta hän muutti Tampereelle vuonna 1890. Vuonna 1893 Hellberg valittiin Tampereen Ulkotyöväenyhdistyksen ensimmäiseksi puheenjohtajaksi. Hellbergin aikana se siirtyi porvarillisesta wrightiläisyydestä kohti radikaalimpaa sosialismia, johon hän oli tutustunut jo vuosikymmenen alussa. Ulkotyöväenyhdistyksen puheenjohtajana Hellberg toimi vuoteen 1907 saakka. Vuosina 1900–1901 hän oli myös Tampereen Työväenyhdistyksen puheenjohtajana sekä Raittiusyhdistys Taiston pitkäaikaisena puheenjohtajana 1891–1906.


title: Juho Hellberg

text: Vuonna 1899 Hellberg osallistui Suomen Työväenpuolueen perustavaan kokoukseen ja hänet valittiin myös sen ensimmäiseen puoluehallitukseen. Samana vuonna Hellberg oli mukana perustamassa "Kansan Lehteä", jota painettiin hänen kirjapainossaan. Vuotta myöhemmin tamperelainen työväenliike jakaantui osittain kahteen eri leiriin Hellbergin ja lehden toimituskuntaan kuuluneen Kössi Koskisen riitojen takia. Erimielisyydet lehden sisällöstä johtivat lopulta Koskisen erottamiseen, mikä taas heikensi Hellbergin asemaa kaupungin työväenyhdistyksissä.


title: Juho Hellberg

text: Vuonna 1903 Hellberg perusti Toijalan Tapettitehdas Oy:n yhdessä kauppias Anselm Saarisen ja kirjanpainaja Emil Syrenin kanssa. Kolme vuotta myöhemmin hän muutti pysyvästi Toijalaan ja hylkäsi samalla työväenaatteen siirtymällä nuorsuomalaisten riveihin. Uudella kotipaikkakunnallaan Hellberg nousi nopeasti paikallisten merkkihenkilöiden joukkoon. 1910-luvulla hän rakennutti kesänviettopaikakseen Terisjärven rannalle ns. Helpiön huvilan, joka myöhemmin on ollut muun muassa Toijalan kaupungin omistuksessa. Vuonna 1923 Juho ja puolisonsa Mimmi Hellberg puolestaan lahjoittivat Toijalaan Suomen ensimmäisen maaseudulle rakennetun lastentalon.


title: Juho Hellberg

text: Juho Hellbergin puolison Mimmi Kärkösen (1872–1937) isä oli muun muassa Tampereen ensimmäisenä kirjastonjohtajana toiminut Tapani Kärkönen. Parsikunnalle syntyi yhteensä kahdeksan lasta, joista neljä kuoli jo alle vuoden ikäisenä. Juho Hellbergin kuoleman jälkeen Toijalan Tapettitehtaan omistajiksi tulivat hänen poikansa Jonni (1902–1973) ja Mauno (1904–1983) Helpiö, jotka olivat suomentaneet sukunimensä vuonna 1927. Jonnin puoliso Kyllikki Helpiö (1906–2001) puolestaan tunnettiin Toijalassa merkittävänä kulttuuri- ja järjestövaikuttajana.


title: Muurahaispääkkö

text: Muurahaispääkkö ("Clytra quadripunctata") on lehtikuoriaisten heimoon kuuluva laji. Se on 7-11 mm pituinen. Sen pää on musta ja peitinsiivet ovat pääväriltään punaiset. Peitinsiivissä on suuria mustia laikkuja. Naaras munii muurahaispesään tai sen viereen ja toukka syö muurahaisen toukkia. Lentoaika on kesäkuulta heinäkuulle. Muurahaispääkköä esiintyy vesakoissa aurinkoisilla paikoilla ja sitä tavataan koko Suomessa.


title: Kurkkuhämähäkki

text: Kurkkuhämähäkki ("Araniella cucurbitina") on ristihämähäkkien heimoon kuuluva laji. Naaras on noin 6 mm, koiras noin 4 mm:n pituinen. Ruumis on etuosasta ruskea ja takaosasta vihreä. Takana alapuolella on punainen laikku. Naaras kutoo verkon munien ympärille ja munii heinäkasvien yläosiin. Saalistaessaan kurkkuhämähäkki kutoo muutaman sentin levyisen verkon suhteellisen korkealle pensaaseen tai puuhun. Sitä esiintyy toukokuulta syyskuulle ja sitä tavataan enimmäkseen eteläisessä Suomessa.


title: Pohjan sotilassoittokunta

text: Pohjan sotilassoittokunta (lyhenne POHSK) oli yksi Suomen sotilassoittokunnista. Soittokunta sijaitsi Oulussa osana Pohjois-Suomen sotilaslääniä. Osana puolustusvoimauudistusta soittokunta lakkautettiin vuoden 2013 lopussa.


title: Pohjan sotilassoittokunta

text: Pohjan sotilassoittokunta perustettiin vuonna 1918 Korsholmassa ja se toimi Jääkärirykmentti 1:n soittokuntana. Kesällä 1918 soittokunta uudelleennimettiin Karjalan kaartin soittokunnaksi ja toimi Viipurissa osana Karjalan kaartin rykmenttiä. Talvisodan jälkeen soittokunta siirrettiin Ouluun. Jatkosodan aikana soittokunta tunnettiin nimellä Huoltopataljoona 5:n soittokunta. Lapin sodan aikana soittokunta uudelleennimettiin Jalkaväkirykmentti 1:n soittokunnaksi.


title: Pohjan sotilassoittokunta

text: Vuonna 1952 Jalkaväkirykmentti 1:n soittokunta uudelleennimettiin Oulun varuskuntasoittokunnaksi. Soittokunta toimi kyseisellä nimellä vuoteen 1990 asti, jolloin siitä tuli Pohjan sotilassoittokunta. Soittokunta kuului Pohjois-Suomen viestipataljoonan organisaatioon vuoteen 1989 asti, jolloin pataljoona siirtyi Kajaaniin. Pohjois-Suomen viestipataljoonan ja Pohjan prikaatin lakkautuksen jälkeen soittokunta kuului Oulun sotilasläänin esikunnan organisaatioon ja maanpuolustusalueiden lakkauttamisten jälkeen Pohjois-Suomen sotilasläänin esikunnan organisaatioon.


title: Pohjan sotilassoittokunta

text: Vuoden 2013 lopussa seitsemän sotilassoittokuntaa, mukaan lukien Pohjan ja Kainuun sotilassoittokunnat, lakkautettiin osana puolustusvoimauudistusta. Pohjois-Suomeen jäi vahvistettu Lapin sotilassoittokunta, joka jatkossa vaalii Pohjan sotilassoittokunnan perinteitä.


title: Héctor López

text: Héctor López -nimisiä henkilöitä ovat:


title: Antto Terras

text: Antto Terras (s. 1973) on virolaissyntyinen suomalainen kirjailija ja koomikko. Hän on opiskellut Tampereen yliopistossa teatterialaa, mutta työskennellyt sen jälkeen päätoimisena myymäläetsivänä. Stand-up-koomikkona hän on esiintynyt sekä lavalla että televisiossa. Lisäksi hän työskentelee viron kielen oikeustulkkina.


title: Antto Terras

text: Terraksen esikoisteos "Stockmann Yard" ilmestyi elokuussa 2015 ja käsittelee humoristisesta näkökulmasta myymäläetsivän työtä. Hän on tehnyt aiheesta myös näytelmän Turun linnateatteriin. Vuonna 2016 Linnateatterissa sai ensi-iltansa Terraksen kirjoittama näytelmä "Myyntimies Berthold". Lokakuussa 2017 ilmestyi "Pilkkuun asti. Baarimestarin muistelmat" -teos.


title: Biseridens

text: Biseridens (nimen merkitys: "”kaksi riviä hampaita”") on sukupuuttoon kuollut Anomodontiaan kuuluva terapsidisuku. Siihen kuulu yksi tunnettu laji "Biseridens qilianicus". Se eli permikauden Guadalupe-epookin aikana nykyisen Kiinan alueella noin 270 miljoonaa vuotta sitten.


title: Biseridens

text: "Biseridensin" kallon pituus on tunnetuilla yksilöillä noin 17 cm, ja sillä on muista tieteelle kuvatuista Anomodontia-kehityslinjan terapsideista poiketen erilaistunut hampaisto: kulmahampaat, etuhampaat ja poskihampaat. Lisäksi siltä puuttui alaleuan luiden välissä oleva aukko.


title: Biseridens

text: "Biseridens" tunnetaan kolmesta eri fossiililöydöstä, jotka on tehty Xidagou-muodostumasta Gansun maakunnasta Kiinasta. Suvun holotyyppi (IGCAGS V 632) on sirpaleinen kallo, josta puuttuu etuosa ja pala alaleukaa. Paratyyppi (IVPP V 12009) käsittää alaleukojen etuosan hampaineen. Kolmas löytö (IVPP V 16013) on lähes kokonainen kallo, josta puuttuu takaraivo. Kallon lisäksi löytöön kuuluu alaleuka ja 14 nikamaa.


title: Biseridens

text: Ensimmäisten sirpaleisten löytöjen perusteella J. Li ja Z. Cheng kuvasivat "Biseridensin" Eotitanosuchiaan kuuluvana terapsidina vuonna 1997. B. Battail kuitenkin arveli vuoden 2000 artikkelissaan "Biseridensin" kuuluvan sittenkin Anomodontiaan, ja että se olisi sukua "Ulemicalle". Kuitenkin koska fossiililöydöt olivat huonosti säilyneitä, hänen tuloksiaan ei voitu vielä tuolloin varmentaa. Battailin arvio osoittautui myöhemmin oikeaksi, kun Jun Liu, Bruce Rubidge ja Jinling Li kuvasivat hyvin sälyneen "Biseridensin" kallon vuonna 2009. Fylogeneettisten analyysien perusteella "Biseridens" osoittautui kaikista basaalisimmaksi (”primitiivisimmäksi”) tunnetuksi anomodontiksi.


title: Biseridens

text: Tämä kladogrammi perustuu kallon ominaisuuksiin, sillä useimmat näistä terapsideista tunnetaan vain kallon perusteella. Jun Liu, Bruce Rubidge & Jinling Li (2009):


title: Darren Fells

text: Darren Andre Fells (s. 22. huhtikuuta 1986 Fullerton, Kalifornia) on yhdysvaltalainen amerikkalaisen jalkapallon pelaaja ja kilpauransa päättänyt koripalloilija. Hänen veljensä Daniel Fells on myös amerikkalaisen jalkapallon pelaaja.


title: Darren Fells

text: Kaudella 2010–2011 Fells pelasi Korisliigan Joensuun Katajassa. Kataja ylsi loppuotteluihin joissa hävisi Tampereen Pyrinnölle. SM-hopean lisäksi Fells voitti Katajassa Suomen cup-mestaruuden. Hänen kahden pisteen heittojen heittotarkkuutensa 64,3 % oli runkosarjan kolmanneksi paras.


title: Darren Fells

text: Alkuvuodesta 2013 Fells siirtyi amerikkalaisen jalkapallon pelaajaksi ja teki NFL-sopimuksen Seattle Seahawksin kanssa. Vuodesta 2014 lähtien hän on pelannut Arizona Cardinalsissa.


title: Salittu

text: Salittu on kylä Suomusjärvellä Salossa. Se sijaitsee noin 15 kilometriä Suomusjärveltä kaakkoon, lähellä Uudenmaan rajaa. Salitun lähimmät naapurikylät ovat Arpalahti ja Salmi Salossa ja Nummijärvi Lohjalla.


title: Salittu

text: Salitun kylästä löytyi 1960-luvulla yli viiden miljoonan vuoden ikäiseksi arvioitu norsueläimen luu. Löytö tuli julkisuuteen vasta vuonna 2016.


title: Diamiinioksidaasi

text: Diamiinioksidaasi eli histaminaasi on entsyymi, joka katalysoi eräiden diamiinien kuten histamiinin, agmatiinin, putreskiinin ja spermiinin hapettamista aminoaldehydeiksi. Entsyymiä esiintyy niin arkeoneissa, bakteereissa kuin aitotumaisissa eliöissäkin ja sillä on useita biologisia tehtäviä. Diamiinioksidaasin EC-numero on EC 1.4.3.22.


title: Diamiinioksidaasi

text: Rakenteeltaan diamiinioksidaasi on kahdesta samanlaisesta alayksiköstä koostuva homodimeeri ja ihmisen entsyymin molekyylimassa on noin 160–200 kDa. Entsyymi vaatii toimiakseen kofaktorikseen topakinonin eli 2,4,5-trihydroksifenyylialaniinikinonin, joka koordinoituu kupari-ioneihin. Kupari-ionit ovat välttämättömiä entsyymin aktiivisuuden kannalta. Diamiinioksidaasi hapettaa diamiineja, kuten histamiinia, putreskiinia, spermiiniä, agmatiinia, kadaveriiniä sekä eräitä monoamiineja kuten dopamiinia, fenyylietyyliamiinia, tryptamiinia ja bentsyyliamiinia aminoaldehydeiksi tai aldehydeiksi. Monoamiinit hapettuvat lähinnä silloin, kun siiden konsentraatio on suuri. Lisäksi muodostuu vetyperoksidia ja ammoniakkia.


title: Diamiinioksidaasi

text: Nisäkkäillä diamiinioksidaasin aktiivisuus on suurimmillaan veressä, suolistossa, munuaisissa, maksassa, keuhkoissa ja istukassa raskauden aikana. Nisäkkäillä, sammakkoeläimillä ja matelijoilla ei ole juurikaan diamiinioksidaasiaktiivisuutta aivoissa, mutta sen sijaan linnuilla aktiivisuus on aivoissa kohtalainen ja kalojen aivoissa suuri. Diamiinioksidaasi inaktivoi polyamiinien biologisia vaikutuksia ja sillä saataa olla rooli allergioissa ja solujen kasvun säätelyssä. Entsyymiä markkinoidaan ravintolisänä histamiiniyliherkkyyden eli histamiini-intoleranssin hoitoon, mutta sen hyödystä ei ole tieteellistä näyttöä. Aminoaldehydit syklisoituvat helposti muodostaen pyrrolidiini- ja piperidiinirenkaita ja esimerkiksi kasveissa entsyymillä on rooli näitä rakenteita sisältävien alkaloidien biosynteesissä.


title: Diamiinioksidaasi

text: Diamiinioksidaasin kaltalysoiman reaktion mekanismin ensimmäisessä vaiheessa diamiinin aminoryhmä reagoi entsyymiin sitoutuneen topakinonin kanssa muodostaen karbinoliamiinivälivaiheen, joka muuttuu imiiniksi eli Schiffin emäkseksi. Tämä imiini hydrolysoituu vapauttaen aldehydin ja koentsyymistä muodostuu aminokinoliojhdannainen. Aminokinoli hapettuu takaisin topakinoniksireagoidessaan hapen ja veden kanssa ja kupari-ionit katalysoivat tätä reaktiota. Samalla muodostuu ammoniakkia ja vetyperoksidia. Entsyymin inhibiittoreita ovat esimerkiksi pimagediini eli aminoguanidiini ja semikarbatsidi.


title: Tim Farron

text: Timothy James Farron (s. 27. toukokuuta 1970 Preston) on brittiläinen poliitikko, joka on toiminut Liberaalidemokraattien puoluejohtajana vuodesta 2015. Farron valittiin Liberaalidemokraattien johtoon Nick Cleggin jälkeen puolueen kärsittyä vaalitappion vuoden 2015 parlamenttivaaleissa.


title: Tim Farron

text: Farron on istunut parlamentissa vuodesta 2005 lähtien. Virallisesti hän ilmoitti ehdokkuudestaan Liberaalidemokraattien johtoon toukokuussa 2015 ja myöhemmin heinäkuussa pidetyssä puoluekokouksessa Farron päihitti Norman Lambin saaden 56,5 prosenttia äänistä.


title: Samuli Nieminen

text: Juha Samuli Nieminen (s. 24. elokuuta 1996 Porvoo) on suomalainen koripalloilija.


title: Samuli Nieminen

text: Porvoon Tarmon kasvatti Nieminen nousi kasvattajaseuransa Korisliigassa pelanneeseen edustusjoukkueeseen vuonna 2011 pelaten viisi ottelua 1,6 pisteen ottelukohtaisella keskiarvolla. Vuodesta 2012 lähtien hän pelasi miesten I-divisioonan HBA-Märskyssä. Marraskuussa 2015 Niemisen uutisoitiin siirtyvän syksyksi 2016 stipendiurheilijaksi Stephen F. Austin State Universityyn.


title: Samuli Nieminen

text: Vuonna 2013 Nieminen kutsuttiin ainoana suomalaisena Basketball Without Borders -leirille Portugaliin.


title: Samuli Nieminen

text: Nieminen on pelannut kymmeniä nuorten maaotteluita. Nieminen ei kuulunut miesten vuoden 2015 alkuperäiseen maajoukkueryhmään, mutta hän kuului maajoukkueen kokoonpanoon valmistavassa maaottelussa Ranskaa vastaan. Nieminen ei saanut ottelussa peliaikaa.


title: Samuli Nieminen

text: Nieminen valittiin Suomen alle 20-vuotiaiden EM-kisajoukkueeseen vuoden 2016 EM-kotikisoihin.


title: Samuli Nieminen

text: HBA:ssa pelatessaan Niemistä käytettiin etenkin pallottomana korintekopaikkoihin hakeutujana sekä korille ajoissa että heittäjänä. Nieminen itse on kertonut pitävänsä esikuvanaan monipuolisesti pelaavaa ranskalaista Nicolas Batumia.


title: Wendy Craig

text:
Wendy Craig (s. 20. elokuuta 1934, Iso-Britannia) on brittiläinen näyttelijä.
Hän on tullut tunnetuksi useista 1970-luvun komediasarjoista ja elokuvista kuten "Palvelija" sekä "Kuolema kulkee talossa". Vuosina 2003–2011 hän esitti ylihoitajaa ITV:n sairaalasarjassa "Kyläsairaala".


title: Robin Hood populaarikulttuurissa

text: Tämä on luettelo nykyajan populaarikulttuurin teoksista, jotka käsittelevät englantilaista lainsuojatonta Robin Hoodia.


title: Robin Hood populaarikulttuurissa

text: Suomen Kansallisoopperan satavuotisjuhlan kunniaksi sai vuonna 2011 ensi-iltansa Jukka Linkolan säveltämä oopperaversio Robin Hoodista. Oopperan libreton oli kirjoittanut Jukka Virtanen, dramatisoinnista ja ohjauksesta vastasi Kari Heiskanen. 22. heinäkuuta 2011 Taaborinvuoren kesäteatterissa, Nurmijärvellä sai ensi-iltansa Taavi Vartian ohjaama teatteriversio Robin Hoodista.


title: Toivotut (Eino Valtanen)

text: Toivotut on Eino Valtasen kokoelma-albumi vuodelta 2009.


title: Keuruun museo

text: Keuruun museo on Keuruulla Keski-Suomessa sijaitseva taide- ja kulttuurihistoriallinen museo. Keuruun museo sijaitsee matkailukeskus Kamanassa vanhan Keuruun alueella, ja se on nykyisenlaisenaan toiminut vuodesta 2000 lähtien. Keuruun museolla on näyttelytiloja Kamanan varsinaisen näyttelytilan lisäksi Kamanan yläkerrassa vinttigalleriassa, Wanhan näyttelysaleissa Haapamäellä sekä Lehtiniemen aulagalleriassa. Keuruun museon toiminnan taustalta löytyy Keuruun museosäätiö, joka ohjaa ja ylläpitää Keuruun museon toimintaa.. Keuruun museo järjestää vaihtuvia niin taide- kuin kulttuurihistoriallisiakin näyttelyjä galleriatiloissaan, ylläpitää Keuruun seudun kotiseutuarkistoa ja vastaa Keuruun kaupungin taidekokoelmasta. Keuruun museon kautta voi lisäksi varata opastetun kierroksen muun muassa Keuruun ja Pihlajaveden vanhoihin kirkkoihin.